Aladrović: Sve su opcije na stolu, plaćanje ili neplaćanje štrajka, kao i mogućnost da Vlada zatraži sudsku zabranu\n20.10.2019. u 18:46\nImamo štrajk u situaciji u kojoj nudimo ono što sindikati financijski traže, ali tehnika zadovoljavanja tih zahtjeva nije ista, kazao je, dodavši da se "traženja sindikata svaki dan mijenjaju, a ponuda također svaki dan evoluira" pa će se vidjeti u što će se to izroditi.\nZa zahtjeve kojima sindikati traže povećanje plaća od 18 posto, Aladrović je rekao da nisu realni jer bi njihovim ispunjenjem proračun za plaće porastao za više od pet milijardi kuna.\nVezano za štrajk rekao je da su sve opcije na stolu, a to su plaćanje ili neplaćanje štrajka, te mogućnost da Vlada zatraži sudsku zabranu štrajka. Očekuje da će ovaj tjedan biti riješeno hoće li ili neće platiti dane štrajka, kazao je ministar, zaključivši da popuštanje sindikatima "nije velika opcija". Novinarima je odgovorio da nije siguran hoće li premijer razgovarati sa sindikatima.\nanaliza rada, josip aladrović, ministarstvo rada i mirovinskog sustava, sindikati, štrajk,


Novi model resocijalizacije uskoro i u valjevskom KPZ | VAmedia - info portal\n04/03/2019 04/03/2019 Нема коментара на Novi model resocijalizacije uskoro i u valjevskom KPZ\nAmerički model rada osudjenih lica sa psima uskoro bi nakon Sremske Mitrovice gde je pokazao odlične rezultate, trebalo da zaživi i u KPZ Valjevo. Kao svojevrsnu najavu ovog novog načina rada, a u cilju resocijalizacije osudjenika, u KPZ Valjevo lica iz Sremske Mitrovice izvela su svojevrstan performans.\nKPZ u Sremskoj Mitrovici jedan je od tri zatvora u Evropi u kome se resocijalizacija odudjenih lica sprovodi kroz intenzivan rad sa psima. Reč je o projektu koji živi već dve godine, a finansijski ga pomaže Misija OEBS i nemačka NVO „Help“ i kroz koji je prošlo već 60 osuđenika u mitrovačkom zatvoru. Ovaj zatvor inače je jedini koji ima svoj azil.\nPrincip rada je takav da pas lutalica praktično dobija svog prijatelja osudjenika koji se deset nedelja stara o njemu sprovodeći dresuru.\n„Prvi susret između mene i mog psa, kada je izveden iz karantina, bila je ljubav na prvi pogled. Momenat čiste prve radosti i razmene pozitivne energije, koju sam prvi put osetio od kako sam došao na odsluženje kazne, bio je ključan. Sledećih deset nedelja, koliko sam provodio sa njim, otkrio je sav smisao života: ljubav, pažnju i odgovornost, i promenio me potpuno“,kaže osuđenik Radomir Đaković.\nPomenuta metoda do sada je dala odlične rezultate u američkim zatvorima, ali i u Sremskoj Mitrovici jer se u toku rada sa psima kod osudjenih lica razvijaju empatija i emocije , a smanjuje agresija.\nOni koji su već prošli kroz pomenuti program tvrde da se izmedju psa i čoveka stvara posebna veza koja se može definisati kao prijateljska, a nakon završene dresure osudjenici kada se nadju na slobodi dobijaju sertifikat na osnovu kog mogu dobiti posao u azilima za pse ili pokrenuti sopstveni posao sa životinjama.\nNajbolja preporuka da projekat daje dobre rezultate došla je upravo od osudjenika iz Sremske Mitrovice koji su zajedno sa svojim psima na bini KPZ Valjevo prenosili sopstvena iskustva i osudjenicima u Valjevu i praktično pokazali kako izgleda rad sa psima.\n„ Poruka mlađim osuđenicima, da bavljenje kriminalom nije rešenje, važna je. Druženje i dresura moje Lune, dvogodišnjeg lovačkog psa, za mene je bio način da osetim slobodu u sebi, da na život počnem da gledam sa pozitivne strane. Sve što sam osetio, preneo sam u rep stihove i na taj način poslao poruku mladim osuđenicima u Valjevu. Inače, Luna je umiljat, poslušan pas i jedva čekam da ga neko udomi iz našeg azila, a ja ću do kraja svoje kazne biti mentor drugim osuđenicima tokom obuke“, objašnjava Petar Topalić.\nProjekat prati i dokumentarni film “Komanda ljubav” Marine Kovačević, direktorke Instituta za performativne umetnosti i socijalni rad, koja se bavi rehabilitacijom osuđenika, koja je za momke iz KPZ Sremska Mitrovica, uz dresuru pasa, osmislila i kreativno pisanje i performans za štićenike u Valjevu.


Uvode lokdaun za nevakcinisane; moći će na ulicu samo u izuzetnim slučajevima – Haber.ba\n“Dogovorili smo jednoglasno da u postojeći korona plan (sa tri nivoa) mera zaštite od pandemije koronavirusa uvedemo još dva dodatna nivoa”, rekao je Šalenberg. “Pandemija još nije vidljiva u retrovizoru, iako raspolažemo s dovoljno vakcina”, istakao je, dodavši:\nAustrijski kancelar posebno naglasio da se nove mere i ograničenja “ne odnose na vakcinisane i prebolele” nego samo na nevakcinisane osobe. Ponovo je uputio apel nevakcinsianimaa da se vakcinišu, jer moraju biti svesni “velike odgovornosti” koju će imati ako se ne vakcinišu.\nOsvrnuvši se na ogroman porast broja novozaraženih poslednjih dana, dnevno čak preko 3.000, Šalenberg je rekao: “Nalazimo se u pandemiji spoticanja na nevakcinisane”.\nDetalji odluke biće objavljeni u narednom periodu dana, rekao je Mukštajn. On je još jednom apelovao na nevakcinisane građane da se sutra prijave za vakcinaciju i tako “zaštite sebe, svoje najmilije i sve ostale” od korona virusa, prenosi b92.


Bogdan Stojanović je politički analitičar i konsultant u oblasti lobiranja, pregovaranja i rešavanja konflikta. Radio je u Ministarstvu pravde Republike Srbije u Upravi za izvršenje krivičnih sankcija u odeljenju za bezbednosne poslove. Osim toga, bavi se istraživanjem procesa prikupljanja obaveštajnih podataka i informacionim “ratom”. Bogdan ima iskustvo u implementaciji brojnih visoko-rizičnih projekata na Zapadnom Balkanu. On je takođe doktorant na Fakultetu političkih nauka u Beogradu i direktor kompanije Restartup Balkans.


ŠAF-ov film o kuvanju tarane na festivalu u Italiji | Slobodna reč\nŠAF-ov film o kuvanju tarane na festivalu u Italiji\nVRANJE – Nagrađeni animirani film “Kuvanje tarane” koji su radili polaznici i polaznice Škole animiranog filma u Vranju biće prikazan na italijanskom filmskom festivalu “Festival del Cinema di Cefalù 2022.”\nFestival se održava na temu slobode i dijaloga u cilju promocije znanja i širenju kinematografije u svim njenim umetničkim i zabavnim oblicima, takođe cilj je i da pomogne boljem razumevanju istorije kinamatografije i oda počast istaknutim ličnostima na Siciliji u Italiji.\nNa ovom filmu je radilo petoro polaznika i polaznica ŠAF-a uzrasta od 10 do 12 godina – Jovana Milanović, Lana Milanović, Jakša Cincović, Danilo Čurčija i Vera Bogdanović.\nFilm “Kuvanje tarane” je bio i u programu Internacionalnog “Fresh film” festivala u Irskoj krajem marta, a prošle godine proglašen je najboljim animiranim filmom na Internacionalnom fastivalu medijske umetnosti dece i mladih u Bugarskoj.\nPrethodni članakAlbanci ulaze u parlament, odbijen prigovor SPS nakon ponovljenih izbora\nSledeći članakDok civilni sektor jednako pomaže žrtvama nasilja, država novac i dalje prosleđuje institucijama


Čovek i životinje: Ser Dejvid Atenboro ponovo upozorava na izumiranje vrsta - BBC News na srpskom - Dnevni list Danas\nPočetna » BBC News na srpskom » Čovek i životinje: Ser Dejvid Atenboro ponovo upozorava na izumiranje vrsta\n1Piše: BBC News na srpskom 17. septembra 2020. 12.17\nSer Dejvid Atenboro se revolucionarnim novim filmom prošlog vikenda vratio na male ekrane.\nMeđutim, ton emisije mnogo je drugačiji od njegovih uobičajenih radova.\nOmiljeni britanski prirodnjak ovog puta nije tu kako bi slavio neverovatnu raznolikost života na Zemlji, već da nam svima izrekne ozbiljno upozorenje.\nBroj divljih životinja u svetu u „katastrofalnom padu“\nJednočasovni film Izumiranje: Činjenice, emitovan je 13. septembra na kanalu BBC 1 u Velikoj Britaniji.\n„Suočavamo se sa krizom“, upozorava Atenboro još na početku, „i to s onom čije ćemo posledice svi osetiti na sopstvenoj koži.“\nPosle toga sledi šokantno svođenje računa o šteti koju je naša vrsta nanela svetu prirode.\nHrvatska: Susret sa bezazlenim divom, velikim kitom tik uz obalu\nTu su i dalje fascinantne slike životinja i biljaka kakve biste očekivali u jednom Atenboroovom filmu, ali i jezive scene razaranja.\nU jednoj sekvenci majmuni skaču sa drveća u reku kako bi pobegli od ogromnog požara.\nU drugoj koala šepa putem u uzaludnoj potrazi za skloništem, dok plamenovi gutaju šumu oko nje.\nPangolinima se trguje u velikim brojevima zbog njihove krljušti\nPrisutna je i mala vojska stručnjaka kako bi izmerila razmere štete načinjene ekosistemu sveta.\nOd procenjenih osam miliona vrsta na Zemlji, trenutno je životno ugroženo oko milion, upozorava jedan ekspert.\nOd 1970. godine, broj kičmenjaka – ptice, sisari, reptili, ribe i vodozemci – opao je za 60 odsto, kaže nam drugi.\nIma nade za tigrove – „neverovatan povratak“ ugrožene vrste\nSrećemo poslednja dva severna bela nosoroga na svetu.\nOvih ogromnih životinja je nekada bilo na hiljade u Centralnoj Africi, ali su gubitkom staništa i lovom dovedene do ivicu izumiranja.\n„Mnogi ljudi zamišljaju izumiranje životinja kao bajku koju pričaju konzervacionisti“, kaže Džejms Mvenda, čuvar koji se stara o njima.\n„Ali ja sam to doživeo iz prve ruke, znam kako to izgleda.“\nDžejms Mvenda: „Mnogi ljudi misle da je izumiranje životinja bajka“\nDžejms mazi i miluje džinovske životinje, ali postaje očigledno da su one poslednje iz svoje vrste čim nam saopšti da su Nadžin i Fatu majka i ćerka.\nVrste su oduvek dolazile i odlazile, tako evolucija funkcioniše.\nMeđutim, kaže ser Dejvid, stopa izumiranja u dramatičnom je porastu.\nProcenjuje se da se ono sada dešava 100 puta brže od prirodnog evolucionog tempa – a i dalje se ubrzava.\n„Tokom života, susreo sam se sa nekim od najfantastičnijih vrsta životinja“, kaže ser Dejvid u jednoj od najpotresnijoj sceni filma.\n„Tek sam sada svestan koliko sam sreće imao – mnoga od ovih čuda čini se da će sada nestati zauvek.“\nPandemija korona virusa je dokazala da je nestanak staništa i kontakt čoveka s prirodom.\nKriza u svetu prirode\nSer Dejvid se u filmu trudi da objasni kako se ovde ne radi samo o gubitku veličanstvenih stvorenja – gubitak insekata koji oprašuju cvetove mogao bi da ugrozi useve od kojih svi zavisimo.\nDrveće i druge biljke regulišu vodene tokove i proizvode kiseonik koji udišemo.\nZa to vreme, mora se prazne od ribe.\nOstalo je svega oko pet odsto ribe u poređenju sa vremenom pre početka 20. veka, kaže jedan ekspert.\nDve ženke nosoroga su poslednje iz svoje vrste\nPandemija nam je pokazala možda najneposredniji dokaz za pretnju koju predstavlja naše neprestano zadiranje u svet prirode,.\nEmisija prati pretpostavljeno poreklo korona virusa do populacije slepih miševa koji žive u pećinskim sistemima u provinciji Junan u Kini.\nVidimo i kinesku „mokru pijacu“ u Vuhanu, specijalizovanu za prodaju divljih životinja kao hranu ljudima za koju se smatra da je povezana sa mnogim ranim slučajevima zaraze.\nRazlog za nadanje\nEmisija je beskompromisna u opisu krize u svetu prirode, priznaje Serena Dejvis, koja ju je i režirala.\n„Naš posao je da prenesemo realnost koju slikaju dokazi“, objašnjava ona.\nAli emisija ne ostavlja publiku s osećajem da je sve izgubljeno. Ser Dejvid jasno stavlja do znanja da postoje razlozi za nadanje.\n„Njegov cilj nije da odvuče gledaoce u depresiju“, kaže Dejvis, „već da povede ljude na putovanje na kojem će shvatiti šta uzrokuje ove probleme, a da mi možemo i da ih rešimo.“\nEmisija se završava legendarnim slikama.\nVidimo jedan od najslavnijih trenutaka u svim filmovima koje je ser Dejvid snimio tokom duge karijere, kada on sreće grupu gorila u planinama na granici između Demokratske Republike Kongo i Ruande.\nGorile se suočavaju sa ,mnogim pretnjama, „ali ima nade za njihov oporavak“\nMlada gorila po imenu Popi pokušava da mu skine cipele dok govori u kameru.\n„To je iskustvo koje nikad nisam zaboravio“, kaže ser Dejvid, „ali ono je bilo prožeto i tugom, jer sam mislio da gledam neke od poslednjih primeraka njihove vrste.“\nTvorci emisije vratili su se u Ruandu i, posle dugog pešačenja, spazili Popinu ćerku i unuku duboko među šumskim rastinjem.\nSaznajemo da je vlada Ruande u međuvremenu sarađivala sa meštanima na zaštiti životinja i da je broj gorila u porastu.\nBilo ih je 250 kad ih je ser Dejvid posetio sedamdestih, sada ih ima više od 1.000.\nPogledajte: Čudesan oporavak divljeg sveta u Černobilju\nPosle nuklearne katastrofe, divlje životinje su se vratile u Zabranjenu zonu\nTo pokazuje, kaže ser Dejvid, šta možemo da postignemo kad se nečemu istinski posvetimo.\n„Možda neću to doživeti“, zaključuje on, „ali ako budemo donosili prave odluke u ovom kritičnom trenutku, možemo da sačuvamo ekosistem naše planete, njegov izuzetan biodiverzitet i sve njegove stanovnike.“\nNjegove poslednje reči u filmu ostavljaju snažan utisak: „Ono što će se dešavati nadalje“, kaže ser Dejvid, „zavisiće od svakoga od nas.“\n17. septembra 2020. u 13.42\nDok svetom vlada pošast u vidu „izumiranja vrsta“, „korona-virusa“,…, svi vide da su na planeti Zemlji zakazale elite, koje se nikada nisu srodile sa pojmom „slučajnoti“, niti su bile u stanju da sračunaju „nenamerane posledice“ svojih akcija. Esenciju življenja i istorije vrste Homo sapiens čini upravo to neprestano prilagođavanje slučajnim događajima „koji menjaju sve“, to naše večito krmarenje između Scile i Haribde slučajnih događaja! Naravno da sve zavisi od našeg činjenja ili ne činjejnja.\nMeđutim u svetu u kome je najvrednije oruđe Homo sapiensa – epistemologija – odavno prognana iz škola, elite su izgubile orjentire i kompas? Elita nisu savladale epistemološke pojmove: znanje, istina-laž, opravdanje, verovanje, dokaz, logika… Kulturne matrice koje su stvorile pomenute elite i u taboru velikih sila (SAD, Rusija, Kina), kao i kod tradicionalnog sveta (Indija, arapski svet i tsl.) bazirane su ne na „metodi opovrgavanja“ (kao, na primer, u prirodnim naukama) nego na „metodi potvrđivanja“: traže se samo oni primeri koji potrvđuju naše mišljenje, naše stavove. Opstanku vrsta vodi samo gramatika ponašanja koja postoji u prirodnim naukama; u njima naučnik traga za hipotetičkim znanjem, u smislu sve istinitijih mišljenja i teorija, za njega je znanje doha (mnjenje), uvek nešto nesavšeno. Da bi u tom kritičkom traganju, nagađanju, mogao biti uspešan, on razvija kritičko mišljenje, on ne priznaje autoritet, do maksimuma uči na greškama, popravlja učinjene greške.


Izvor: Radio 021, 18.Feb.2019, 21:02\nDinar će u utorak neznatno promeniti vrednost prema evru i zvanični srednji kurs biće 118,04 dinara za jedan evro, što će biti najjača vrednost dinara u ovoj godini, objavila je Narodna banka Srbije (NBS).\nNBS je danas kupila 15 miliona evra da bi ublažila prekomernu dnevnu promenu kursa.\nU odnosu na evro, dinar će biti jači za 0,2 odsto nego pre godinu dana, za 0,3 odsto jači nego pre mesec >> Pročitaj celu vest na sajtu Radio 021 << dana, a za 0,1 odsto jači nego na početku godine.\nDinar je ove godine bio najslabiji 29. januara kada je jedan evro iznosio 118,49 dinara.\nDa bi ublažila dnevne promene kursa NBS je ove godine na medjubankarskom deviznom tržištu prodala 130 miliona evra a kupila 30 miliona evra.\nRadio Televizija Vojvodine: Dinar jači prema evru\nBlic: Kurs dinara prema evru 118,06\nBeta: Evro sutra 118,04 dinara\n18.Feb.2019: Radio 021


Trodnevni Međunarodni kongres inženjerstvo na Jahorini | Palelive.com\nPočetna Regija Zvornik Trodnevni Međunarodni kongres inženjerstvo na Jahorini\nZVORNIK – Šesti Međunarodni kongres inženjerstvo, ekologija i materijali u procesnoj industriji okupiće od ponedjeljka, 11. marta do srijede, 13. marta, na Jahorini naučnike i stručne radnike iz 17 zemalja, koji će prezentovati 131 naučni rad, potvrdio je danas Srni dekan Tehnološkog fakulteta Zvornik Miladin Gligorić.\nGligorić je rekao da je ovaj naučni skup posvećen pitanjima i problemima koji se neposredno odnose na teorijske i inženjerske aspekte u hemijskoj prehrambenoj i procesnoj industriji, metalurgiji i temama koje se tiču novih materijala, zaštite životne sredine, hemije i upravljanja u organizacijama.\nDekan Tehnološkog fakulteta naveo je da je cilj skupa da stimuliše razmjenu ideja u oblastima koje Kongres obuhvata, te da se njeguje saradnja između akademske zajednice, privrede i institucija.\nGligorić je rekao da je ovaj naučni skup po klasifikaciji Ministarstva za naučnotehnološki razvoj, visoko obrazovanje i informaciono društvo Republike Srpske svrstan u prvu kategoriju i klasifikovan kao međunarodni naučni skup.\nOn je naveo da će se naučno-stručni program odvijati kroz plenarna predavanja, usmena saopštenja i poster prezentacije.\nGligorić je pojasnio da će, prema programu Kongresa, biti uključene teme “Hemijsko i elektrohemijsko inženjerstvo”, “Ekološko inženjerstvo”, “Materijali i karakterizacija materijala”, “Nanotehnologije”, “Neorganska hemija i tehnologija” i “Organska hemija i tehnologija, polimeri”.\nPrema njegovim riječima, biće uključene nezaobilazne teme poput “Prehrambeno inženjerstvo i biotehnologija”, “Energetska efikasnost i obnovljivi izvori energije”, “Tekstilno inženjerstvo”, “Korozija i zaštita materijala i termoenergetskih postrojenja”, “Metalurgija”, “Menadžment u procesnoj industriji”.\nGligorić je naglasio da Kongres pruža priliku da se razmjene iskustva u naučno-istraživačkoj oblasti, sklope nova poznanstva i pruži šansa mladim kadrovima da brže ulaze u svijet nauke, podsjetivš da se ovaj naučni skup održava svake druge godine.\nSvečano otvaranje Kongresa predviđeno je u 15.30 časova u hotelu “Bat” /bivši hotel “Bistrica”/, a nakon pozdravne riječi organizatora, prvo plenarno predavanje najavljeno je za 16.00 časova.\nKonges organizuju Univerzitet Istočno Sarajevo i Tehnološki fakultet Zvornik.\nPokrovitelji ovog naučnog skupa su Akademija nauka i umjetnosti Republike Srpske i Ministarstva za naučnotehnološki razvoj, visoko obrazovanje i informaciono društvo Republike Srpske.\nOvogodišnji naučni skup podržala je i Evropska asocijacija za hranu /ISEKI/.\nRiječ je o nezavisnoj međunarodnoj neprofitnoj organizaciji koju su osnovali 2005. godine predstavnici univerzitetskih institucija, istraživačkih instituta, kompanija i udruženja vezanih za hranu, sa sjedištem u Beču.\nPeti međunarodni kongres održan je od 15. do 17. marta 2017. godine na Jahorini. Bilo registrovano 155 učesnika, od kojih 125 autora ili koautora iz 13 zemalja, dok je ukupno je izloženo 145 radova.\nPrethodni članakInicijativa da ulica nosi naziv po istaknutim Srpkinjama\nNaredni članakPorodicu Jugović interesuju samo pravda i istina o zločincima


Petoroka u Kini već izvadila vizu za Tokio - BasketballSphere\nPetoroka u Kini već izvadila vizu za Tokio\nIran i Nigerija se sa Svetskog kupa vraćaju kući bez medalje, ali sa obavljenim primarnim poslom – vizom za Olimpijske igre u Tokiju 2020. Australija će igrati u četvrtfinalu, ali je i ona u Kini obezbedila plasman na Igre .\nPrema pravilima FIBA, uz domaćina Japan, učesnike sledećih Olimpijskih igara činiće po dve reprezentacije i Amerike i Evrope, jedna iz Afrike, Azije i Okeanije koje naprave najbolji rezultat na Svetskom kupu u Kini “unutar” kontinenta.\nTako je Nigerija sa učinkom od 3-2 i koš razlikom 435:381, prestigla Tunis koji je imao isti skor ali slabiju koš razliku (377:386). Na drugoj strani i Iran je imao isti učinak kao Kina, od dve pobede i tri poraza, ali je zahvaljujući koš razlici (379:372) bio bolji od rivala (355:365) u trci za Japan.\nŠto se Okeanije tiče, Australija je još prilikom plasmana u drugu fazu, s obzirom na to da je Novi Zeland razigravao od 17. do 32. mesta, ušla u avion za Tokijo.\nSlika je jasna i kada su u pitanju Amerika. Argentina i SAD su plasmanom u četvrtfinale dobile direktne ulaznice za Tokio.\nZa dve olimpijske vize iz Evrope konkurišu Srbija, Španija, Poljska, Francuska i Češka i ako se pogleda raspored četvrtfinala, nameće se razmišljanje da bi Srbija pobedom nad Argentinom, u slučaju da SAD pobede Francusku, a Asutralija Češku, samim plasmanom u polufinale mogla da obezbedi let za Tokio.\nPoslednja četiri učesnika OI u Japanu biće poznata sledeće godine posle kvalifikacionih turnira.


Okružna lekarska komisija\n31. мај 2016.\t Број прегледа: 1283\nU sredu, 8.6.2016.g., u sobi 408, zgradi opštine Pančevo (4 sprat), od 9 sati zasedaće Okružna lekarska komisija. Zadatak Okružne lekarske komisije je da učenicima sa zdravstvenim problemima pomogne u izboru profila i da im preporuči šta bi oni mogli da upišu. Na Okružnu lekarsku komisiju je poželjno da dođu učenici (sa roditeljem) koji imaju teške ili teže zdravstvene probleme kao i učenici koji imaju sužen izbor zanimanja (to su najčešće učenici koji su imali i potrebu za podrškom tokom školovanja) a smatraju da im Okružna lekarska komisija može pomoći.\nMolimo Vas da obavestite učenike da sa svojim roditeljima (starateljima) i što novijim nalazima dođu u navedeno vreme. Dolazak učenika je poželjno ranije potvrditi na 341-666 (kancelarija ŠU Zrenjanin u Pančevu).\nUčenici koji imaju IOP-2 i kojima je školski tim preporučio neki profil nisu u obavezi da dođu na Okružnu lekarsku komisiju ali bi trebalo da do 15.6.2016.g. izvrše lekarski pregled za zanimanja koje je preporučio školski tim. Ako lekari, koji izvrše ovaj pregled, smatraju da učenik nije sposoban za navedena zanimanja školski tim mora doneti novu preporuku u skladu sa mogućnostima učenika i o tome što pre obavestiti Okružnu upisnu komisiju.


Ni kompanije u Kanadi se neće oglašavati na Fejsbuku - NOVA portal\nIT Autor:Milica Čule30. Jun. 202008:38\nKanadske kompanije Lululemon, MEC i Arc”teryx, povlače svoje plaćene oglase sa Fejsbuka i pridružuju se bojkotu koji su već podržali Koka-Kola, Majkrosoft, Ford Motors i još mnogi drugi. Razne grupe za građanska prava, uključujući Ligu protiv klevete i Nacionalnu asocijaciju za unapređenje zivota “obojenih” ljudi, kažu da Fejsbuk nije učinio dovoljno da spreči rasističke, lažne i opasne sadržaje na svojoj platformi.\nTakođe su razočarani što je kompanija dozvolila svojim korisnicima da pozivaju na nasilje protiv demonstranata koji se bore za rasnu pravdu nakon smrti nekoliko crnaca. Bojkot ovih kompanija je značajan, jer su prihodi Fejsbuka od oglasa prošle godine iznosili skoro 69,66 milijardi američkih dolara.\nNakon što su brendovi poput Verajzon, Edi Bauer, Levi Straus i Co. i Mozila povukli svoje oglase sa Fejsbuk platforme, njegove akcije su u petak skliznule za 8,3 posto, na 216,08 USD, što je najveći pad u tri meseca. Nedavni pad akcija izbrisao je 56 milijardi američkih dolara od tržišne vrednosti Fejsbuka i 7,2 milijarde dolara neto vrednosti osnivača Marka Zukerberga.


Međunarodne organizacije zabrinute zbog situacije u ustanovama za smeštaj osoba s invaliditetom; Đorđević: Tendenciozan niz laži | Insajder\nMeđunarodne organizacije zabrinute zbog situacije u ustanovama za smeštaj osoba s invaliditetom; Đorđević: Tendenciozan niz laži\nMeđunarodne organizacije osoba sa invaliditetom i organizacije za zaštitu ljudskih prava danas su premijerki Srbije Ani Branbić uputile otvoreno pismo u kom su izrazile "zabrinutost zbog situacije u kojoj su hiljade žena, muškaraca i dece koje žive u ustanovama za osobe sa invaliditetom". Ministar za rad, zapošljavanje, boračka i socijalna pitanja Zoran Đorđević ocenio je da je u pismu, koje potpisuje i organizacija Hjuman Rajts Voč, reč o "tendecioznom nizu laži" u "želji da se naruši ugled naše zemlje i u negativnom kontekstu predstavi sistem socijalne zaštite".\nOrganizacije su povodom pandemije kovida19 zatražile od premijerke "više informacija o odgovoru Vlade Srbije na situaciju, posebno u pogledu koraka koje preduzima kako bi se obezbedila ljudska prava osoba sa invaliditetom, uključujući i one koji žive u rezidencijalnim ustanovama".\nU pismu se navodi da je organizacija "Hjuman rajts voč" 14. aprila poslala pismo Ministarstvu rada, zapošljavanja, boračke i socijalne politike "zahtevajući informacije o, između ostalog, potezima koje je Vlada preduzela da spreči širenje kovida19 u rezidencijalnim ustanovama za decu i odrasle osobe sa invaliditetom".\n"Hjuman rajts voč" je, piše u pismu, slao i dodatne zahteve za informacije, posebno o ukupnom broju infekcija i smrtnih slučajeva. Te zahteve poslao je Ministarstvu rada 28. aprila, Ministarstvu zdravlja 29. aprila i 8. maja, a Republičkom zavodu za javno zdravlje 8. maja, ali do pisanja otvorenog pisma, tražene informacije nisu stigle.\nĐorđević je u saopštenju naveo da se na sajtu Ministarstva za rad, zapošljavanje, boračka i socijalna pitanja svakodnevno objavljuju ažurirani podaci o broju zaraženih i izlečenih korisnika i zaposlenih u ustanovama socijalne zaštite i domovima za smeštaj odraslih i starih lica, kao i sve mere koje ministarstvo i Vlada Srbije preduzimaju u cilju zaštite korisnika.\n"Ništa se ne skriva, naprotiv, sve je transparentno sa ciljem da se javnost pravovremeno informiše i na taj način ukaže koliko je važna odgovornost svakog pojedinca kako bi se sprečilo širenje virusa kovid19, ali i kako bi građani znali šta radimo po tom pitanju", naveo je Đorđević.\nU pismu šest organizacija piše i da je Inicijativa za prava mentalnog invaliditeta MDRI-S 2. jula Ministarstvu rada i Republičkom zavodu za javno zdravstvo poslala zahtev za podatke o zaraženoj deci i odraslima koji žive u ustanovama za osobe sa invaliditetom, i o broju osoba sa invaliditetom koji žive u institucijama koje su umrle od kovida19.\n"Iako je Ministarstvo rada potvrdilo primanje zahteva, MDRI-S još čeka odgovor Republičkog zavoda za javno zdravstvo sa traženim informacijama", piše u pismu.\nOrganizacije ukazuju da bi "jasni i sveobuhvatni podaci o ukupnom broju infekcija i smrtnih slučajeva pomogli široj javnosti da shvati uticaj epidemije na ustanove socijalne zaštite", a to bi dalo i "više poverenja porodicama i javnosti".\n"Objavljivanje takvih informacija takođe bi bilo merljiv dokaz posvećenosti Srbije zaštiti prava osoba sa invaliditetom, od najmlađih do najstarijih", piše u pismu.\nOrganizacije-potpisnice pisma još jednom traže "jasne informacije o ukupnom broju infekcija i smrtnih slučajeva unutar institucija otkad je 11. marta 2020. Svetska zdravstvena organizacija proglasila pandemiju kovid19".\nU pismu se nabrajaju konkretne informacije koje se traže o stanju u tim ustanovama i testiranju njihovih štićenika.\nZatim se primećuje da su "osobe sa invaliditetom koje žive u ustanovama socijalne zaštite širom Srbije i dalje lišene slobode da se kreću i napuštaju ustanove ili da im u posetu dolaze članovi porodice i drugi" i to još od 12. marta, s izuzetkom 9-29. juna, kada je Ministarstvo rada dozvolilo neke posete pod veoma strogim uslovima.\nS tim u vezi, premijerka Srbije u pismu se poziva da osigura "da svako ograničenje kretanja i poseta uspostavi ravnotežu zaštite osoba s invaliditetom od rizika izloženosti koronavirusu, i njihove potrebe za porodicom, povezanošću i pravom na slobodu".\n"Na kraju, pozivamo vas da preduzmete korake ka reformi svih zakona i politika kako bi se ispunile obaveze Srbije prema UN", piše u pismu premijerki Brnabić uz navod iz međunardne Konvencije o pravima osoba sa invaliditetom.\nOrganizacije na kraju između ostalog traže da se "hitno razvije plan za brzu deinstitucionalizaciju dece i odraslih sa teškoćama... kako bi se osiguralo da svaka osoba sa invaliditetom može da napusti instituciju i živi u zajednici", kao i da se "odrede odgovarajući finansijski i ljudski resursi za podršku prelaska sa institucionalne nege na nezavisan život u zajednici".\nNa današnjoj konferenciji za novinere Kriznog štaba direktorka Batuta Verica Jovanović je, odgovarajući na pitanje kada će ovim organizacijama biti dostavljeni podaci o broju zaraženih i preminulih u ustanovama socijalne zaštite, domovima za smeštaj odraslih i starih, kao i ustanovama za smeštaj osoba sa invaliditetom, rekla da su neki podaci već dostavljeni, kao i da će Institut dostaviti i one koji nisu.\n"Podaci se sistematizovano i svakodnevno objavljuju. Stiže puno zahteva i odnose se na podatke koji su zbirni za celu Srbiju i dolaze iz različitih ustanova i veoma često zahtevaju analizu. Ako nominalno prikažete neki broj on ništa ne znači i treba u kontekstu svega ostalog dati analizu. Neki podaci su dostavljeni, a oni koji nisu biće dostavljeni", rekla je Jovanović.


Predsednik Narodne stranke Vuk Jeremić izjavio je da je potpuno razumljiva zabrinutost gradjana zbog vakcinacije protiv virusa korona, jer nijedna vakcina ranije nije bila uvedena u tako kratkom roku, ali da „on lično veruje zdravstvenoj struci“.\n„Država je dužna da gradjanima obezbedi sve vrste vakcina – američku, evropsku, rusku i kinesku – kako bi oni, u slučaju da hoće da se vakcinišu, to mogli da urade onom koju slobodno izaberu, i to potpuno besplatno. Gradjanima je, takođe, neophodno transparentno predstaviti sastav vakcina i svu prateću dokumentaciju“, rekao je Jeremić u razgovoru sa gradjanima preko društvene mreže Instagram.\nJeremić je istakao da vakcinacija ne bi smela da bude obavezna po zakonu, nego isključivo dobrovoljna, to jest da bi svaki gradjanin trebalo da se slobodno opredeli da li želi da se vakciniše ili ne.\nDodao je da nikada nijedna vakcina ni protiv jedne bolesti nije proizvedena u tako kratkom roku kao vakcina protiv korona virusa.\n„Sve druge vakcine su razvijane godinama, i prolazile su strogo regulisane stadijume razvoja i testiranja. Ali nakon što je zbog korone stala cela svetska ekonomija, uloženi su do sada nezabeleženi napori i resursi, pa se do rešenja došlo brže nego ikada. Ne treba da čudi činjenica da veliki broj ljudi zazire od toga“, rekao je Jeremić.\nNa pitanje o Kriznom štabu, Jeremić je odgovorio da je to „jedini štab kojeg imamo i da ga svakako ne bi trebalo raspuštati“, ali da ono što neki od članova tog tela govore u poslednje vreme stvara odredjenu rezervu.\n„Imao sam visoko mišljenje o Kriznom štabu na početku epidemije, i za razliku od drugih opozicionih lidera, do početka leta sam se uzdržavao od kritika. I dalje mislim da su oni izuzetni stručnjaci, ali da su svoju strukovnu kičmu savili pred politikom vlasti, koja je sve osim odgovorne i dobronamerne“, rekao je Jeremić.\n„Njihova specifična težina i ugled u javnosti su bitno oštećeni događajima u prethodnih nekoliko meseci, za razliku od lekara i medicinskog osoblja koji su zasluženo postali heroji našeg vremena“, zaključio je Jeremić.


Migranti sa "Vikinga" na Malti, problemi ostaju\nMigranti sa „Vikinga“ na Malti, problemi ostaju\nTanjug 24. avgusta 2019. 11:21\nNIKOZIJA – Malteška vojska iskrcala je 356 migranta sa broda „Okeanski viking“ koji je protekle dve nedelje plovio Mediteranom, a premijer te zemje Džozef Muskat izjavio je da će svi migranti sa tog broda biti raspoređeni u Francusku, Nemačku, Irsku, Luksemburg, Portugaliju i Rumuniju.\nMigranti su se iskrcali na Malti pošto je šest zemalja Evropske unije postiglo dogovor o njihovom prihvatanju.\nPrethodno je „Vikingu“ Malta odbila ulazak u svoje teritorijalne vode, dok su zahtevi Italiji ostali bez odgovora.\nOdlukom evropskih zemalja da prihvate više d 350 migranata stavljena je tačka na višenedeljna optuživanja između humanitarnih organizacija i vlada, što je pokazalo nesposobnost Evrope da se bori s pitanjem migranata iz Afrike, piše Independant.\nList ocenjuje da Evropska unija ne napreduje mnogo ka stalnom sistemu organizacije spasavanja, pogotovo onakvom sa kojim bi se saglasile sve članice.\nItalija, Malta, Grčka, a u poslednje vreme i Španije osećaju da su ih susedi ostavili da se same bore s prilivom migranata, iako je broj pristiglih u opadanju u odnosu na 2015. i 2016. godinu.\nFrancuska i Nemačka od juna predvode neformalnu grupu od osam zemalja koje pokušavaju da pomognu da se situacija rastereti, iako se tačan broj migranata koje svaka zemlja preuzima određuje uglavnom na osnovu dobre volje.\nHumanitarne organizacije tvrde da sadašnji ad hok pristup doprinosi patnji migranata, od kojih su mnogi žrtve rata, seksualnog nasilja i mučenja.\nPrema podacima UN, ove godine je u vodama između Italije, Malte i Libije poginulo oko 580 ljudi.


Tužilaštvo BiH, zajedno s Državnom agencijom za istrage i zaštitu (SIPA), vrši koordinirane aktivnosti i pretrese na ukupno dvije lokacije u Sarajevu.\nRadi se o opsežnoj međunarodnoj istrazi finansijskog kriminala, a u Bosni i Hercegovini pretresaju se objekti i prostorije bivšeg visokog dužnosnika bankarskog sektora, saopćili su iz Tužilaštva.\n– Pretresi se vrše u okviru aktivnosti međunarodne pravne pomoći i saradnje, s institucijama Austrije i Njemačke. Istodobno, operacija je pokrenuta i u ove dvije države. Istraga se odnosi na sumnje u finansijski kriminal i pranje novca, u odnosu na dodjele određenih finansijskih doznaka i uplata u ukupnom iznosu od oko pola miliona eura – kazali su.\nNa području BiH je osumnjičen bivši visoki dužnosnik iz bankarskog sektora te su u toku aktivnosti na njegovom lociranju, lišavanju slobode i ispitivanju u okviru istrage.\n– Istražilac Tužilaštva BiH nalazi se na terenu gdje koordinira aktivnosti policijskih djelatnika koji vrše pretrese, a Tužilaštvo BiH u kontaktu je i koordinaciji s kolegama u Njemačkoj i Austriji – kazali su.


Ford obećava pristupačan električni automobil od 20.000 dolara\n3 Nov 2020 - 23:29 Vesti Link\nAmerički proizvođač neće se utrkivati sa Teslom ili Porscheom, čiji električni modeli imaju šestocifrene dolarske cene.\nFord je pre jednog veka ispisivao istoriju sa svojim Modelom T, kao prvim pristupačnim serijskim automobilom koji je Amerikancima omogućio individualnu mobilnost. Stotinak godina kasnije, sa novim čovekom na čelu, Džimom Farlijem, američki proizvođač želi da nešto slično učini u eri električnih vozila, prenosi B92.\nU intervjuu za Wards Auto, Farli je otkrio da Ford nema ambiciju da pravi električne modele od 100.000 dolara i više, već da im je namera da ponude kupcima nešto pristupačnije automobile na struju, čija se cena kreće od 20.000 do 70.000 dolara. To znači da će odustati Ford odustati od trke sa Teslom, Porscheom ili Mercedesom, čiji električni modeli imaju šestocifrene cene u dolarima.\nFord je nedavno lansirao električni Mustang Mach-E, koji se uklapa u pomenuti cenovni razred (20-70 hiljada dolara). Ovaj krosover je u septembru pojeftinio, pa u SAD košta od 42.895 dolara u verziji sa zadnjim pogonom, dok se First Edition verzija prodaje od 58.300 dolara.


RTS :: Radulović: Najlepši dan u mom životu\nFudbal Radulović: Najlepši dan u mom životu\nsubota, 06. jun 2020, 22:59 -> 23:16\nRadulović: Najlepši dan u mom životu\nPred nešto više od 14.000 gledalaca, na prvom meču na "Marakani" posle pandemije koronavirusa, debitant Andrija Radulović je postigao svoj prvi gol za crveno-bele i nije krio zadovoljstvo posle utakmice.\n"Jedno veliko iskustvo za mene. Srećan sam što sam uopšte i trenirao sa prvim timom. Ovo je moj najlepši dan u životu. Dobio sam šansu da debitujem i mislim da sam ovu priliku iskoristio na pravi način. Nisam mogao lepši debi da zamislim, prva utakmica i odmah gol na Marakani.", rekao je Radulović za klupski sajt.\n"Dajem sve od sebe, trudim se i verujem da mogu mnogo. Mlad sam, vreme je ispred mene, ali mi mnogo znači što vidim da klub, kao i Dejan Stanković, veruju u mene. Mislim da ne postoji veća privilegija trenirati u klubu koji najviše voliš, pored čoveka koji je legenda kluba i srpskog fudbala.", ističe momak rođen 2002. godine.\n"Nisam stvarno očekivao da će mi saigrači prepustiti izvođenje penala. Kapiten Milan Borjan je uzeo loptu i rekao da ja šutiram i zahvalan sam mu na tome. Svi su bili srećni zbog toga, bodrili su me pre penala, tako da smo još jednom pokazali da smo svi zajedno jedna velika porodica."\n"Na neki način sam očekivao poziv prvog tima. Znao sam koliko sam pružio igrama u omladinskoj selekciji. Sa druge strane, nisam očekivao da će biti na ovakav način, ali osećaj je svakako neverovatan i ne mogu rečima opisati koliko sam srećan. Takođe, želim da se zahvalim svim zvezdašima na gromoglasnom aplauzu kod mog ulaska na teren. To mi je dalo još veću snagu i želju da pokažem koliko umem.", istakao je Radulović.\nInter se sapleo u Veroni, Lazovićeva majstorija\n"Đavolski" dobar Junajted, Bruno Fernandeš briljira


Vučić: Ja odlazim, ali Srbija ostaje na putu ka EU - Vijesti.me\nVučić: Ja odlazim, ali Srbija ostaje na putu ka EU\nPrema njegovim riječima, strateški cilj Srbije je članstvo u EU, uz istovremeno očuvanje tradicionalnih dobrih odnosa sa prijateljima sa istoka\nPremijer Srbije Aleksandar Vučić izrazio je danas uvjerenje da će Srbija, i nakon što on bude napustio vladu, ostati čvrsto na evropskom putu.\nOn je, u obraćanju članovima Radne grupe Savjeta EU za proširenje (COELA) i predstavnicima Savjeta EU i Evropske komisije, kazao da će za mjesec, dva ili tri napustiti vladu, ali da je uvjeren da će ona nastaviti sa istom proevropskom politikom.\nPrema njegovim riječima, strateški cilj Srbije je članstvo u EU, uz istovremeno očuvanje tradicionalnih dobrih odnosa sa prijateljima sa istoka.\nOcijenio je da je prisustvo ambasadora COELA dokaz privrženosti EU procesu proširenja, i poželio da učesnici skupa napuste Beograd sa jasnim odgovorima na sva njihova pitanja.\nGovoreći o ekonomiji proteklih godina, Vučić je rekao da je Srbija preduzela mnogo dobrih stvari, brojne reforme kojima je stabilizovala javne finansije i budžet i smanjila javni sektor.\n"Prošle godine imali smo ekonomski rast od 2,8 odsto, inflacija je iznosila 1,1 odsto, a opšti deficit 1,35 odsto deficit, a po prvi put od Drugog svjetskog rata bez većih privatizacije ostvaren je suficit u državnom budžetu", objasnio je on.\nVučić je prenio da je početkom ove godine deficit bio u visini od 235 miliona eura, da je suficit u državnom budžetu 80 miliona eura, što pokazuje da naša privreda raste, a da prihodna strana pokriva rashodnu.\nOcijenio je da Srbija ima manje probleme nego što imaju mnoge zemlje EU po pitanju deficita i stope privrednog rasta.\nPodsjetio je da međunarodne finansijske organizacije Srbiji za ovu godinu predviđaju rast od tri odsto i dodao da su očekivanja srpske vlade da će, pre svega zbog druge polovine godine, biti na 3,5 odsto.\nVučić je kazao da će Srbija vrijedno raditi na daljem unapređenju ekonomske situacije narednih godina, jer, kako podvlači, samo sa rastom većim od četiri odsto možemo biti bliži zemljama EU.\nVučić je izrazio nadu i da će biti očuvana regionalna stabilnost na Zapadnom Balkanu, koju vidi kao najveću prepreku za budući ekonomski razvoj i napredak.\n"Investirali smo mnogo napora da očuvamo mir i stabilnost, i nastavićemo sa tom politikom, iako često nije sve do nas i nadam se da će i drugi brinuti o njihovim političkim potezima na razuman način, da ćemo imati veću izvijesnost u regionu", rekao je Vučić i istakao da region vidi kao novi izvor evropskog rasta.\nNavodeći da su pred nama prepreke neriješenih političkih pitanja prošlosti, premijer je rekao da region može napredovati samo ako se okrenemo budućnosti.\nOn je naglasio da je najviše zabrinut zbog situacije u BiH, izrazivši uvjerenje da je Srbija imala veoma konstruktivnu ulogu i da se nada da će se između dvije zemlje završiti sudske prepirke, te da će se što prije okrenut zajedničkim projektima.\nPrema njegovim riječima, postoji mnogo velikih ideja o novim željezničkim prugama, autoputevima koji će povezivati zemlje i građane, te doprinijeti razvoju ekonomija.\ncrnogorac cz 1 godinu i 8 mjeseci\nVucicu napravio si suficit u budzetu tako sto si smanjio plate i penzije.to bi svaka budala znala uraditi.\nKit_Potočar 1 godinu i 8 mjeseci\nZdrav covjek ima hiljadu zelja, a bolesan samo jednu - da Vucic bude predsjednik...\nA đe ćeš?Povedi i Milašina sa sobom.Stari ste drugari.Ne ide mu biznis nikako u CG,pa mu nabači neki posao u Srbiji.Red je.Vi se volite....strasno :-P\nPa zašto odlaziš kada ti TAKO DOBRO IDE?\nZbogomMilo 1 godinu i 8 mjeseci\nPovedi i Mila sa sobom,ja učestvujem sa 💶💶💶.


Užice: Vazduh nezdrav, merna stanica neispravna – Društvo – Radio Sanja\nUžice: Vazduh nezdrav, merna stanica neispravna – Društvo\nRealnu sliku o aerozagađenju u gradu sa automatske merne stanice u Omladinskoj ulici, Užičani bi trebalo da imaju najkasnije do ponedeljka, a poslednja merenja sa ispravnih uređaja pokazuju da je vazduh u Užicu nezdrav.\nStanica, koja ne pokazuje prave vrednosti zagađujućih čestica, ipak, nije isključena, kako bi nadležni pratili njen rad, ali rezultati se ne prikazuju na displeju kod Trga partizana, jer bi mogli izazvati zabrinutost građana, kaže za Danas Svetlana Drakul, rukovodilac Odeljenja za zaštitu životne sredine.\n-Kada smo ustanovili da nešto nije u redu, Zavod za javno zdravlje postavio je drugi merni instrument. Očigledno je da su rezultati na stanici koja je u kvaru izrazito veći. Ona pokazuje tri do pet puta veće vrednosti PM čestica u odnosu na mernu stanicu kod Narodne biblioteke, objašnjava Svetlana Drakul.\nRazlika u kvalitetu vazduha postoji i inače, između ostalog, zbog lokacije na kojoj se nalazi uređaj koji je trenutno u kvaru, a koju odlikuje veliki intenzitet saobraćaja i autobuska stanica u neposrednoj blizini.\nSvetlana Drakul, Foto: Grad Užice\nSa ili bez preciznih podataka, vazduh u Užicu u toku poslednjih nekoliko dana nije dobrog kvaliteta, na šta su Užičani u ovom periodu godine i navikli.\n-Temperaturna inverzija, velike razlike u dnevnim temperaturama i meteorološki uslovi doprinose povećanju zagađenja. Sada nam je malo pomogla kiša koja je “oborila” PM 10 čestice i njihovu vrednost približila vrednostima sitnijih, PM 2,5 čestica, kaže Drakul i napominje da su nadležni ovih dana primetili rast broja većih čestica, za koje se ispostavilo da su pustinjski pesak.\n-Iako je važno da ih imamo, satni podaci o aerozagađenju su preliminiarni, neverifikovani. Ipak, daju nam informaciju u realnom vremenu i nadam se da ćemo najkasnije do ponedeljka ponovo moći da ih emitujemo na displeju u centru grada, rekla je za Danas Svetlana Drakul, rukovodilac lokalnog Odeljenja za zaštitu životne sredine.\nPodsetimo, satni podaci o kvalitetu vazduha na displeju kod gradskog trga prikazuju se od novembra prošle godine, a prikazuju podatke sa Automatske merne stanice u Omladinskoj ulici.\nNa mernom mestu kod Narodne biblioteke, Zavod za javno zdravlje Užice meri koncentraciju PM 10 čestica, a poslednji rezultati pokazuju da je vazduh juče bio u kategoriji “nezdrav”, sa 103 mikrograma PM10 čestica po kubnom metru.\nVazduh u Sevojnu je klasifikovan kao “nezdrav za osetljivu populaciju”, jer je koncentracija čađi 55 mikrograma po kubnom metru.\nOvakvi rezultati znače da osobe sa srčanim ili plućnim oboljenjima, stari i deca treba da izbegavaju boravak napolju, koji nije poželjan ni za populaciju bez zdravstvenih problema.\nOd početka ove godine, Užičani su 38 dana udisali vazduh sa prekoračenim vrednostima zagađujućih čestica, a prema Uredbi o uslovima za monitoring i zahtevima kvaliteta vazduha, ovaj broj ne bi trebalo da bude veći od 35, u toku cele godine.


Haos u Francuskoj, sukobi demonstranata i policije zbog zakona o radu (video)\nM. D. 12. septembra 2017. 18:04\nPolicijske snage za suzbijanje nereda sukobile su se danas sa mladim demonstrantima sa kapuljačama na glavama tokom protesta u centru Pariza protiv reformi zakona o radu za koje je francuski predsednik Emanuel Makron pokrenuo inicijativu.\nFrancuski mediji javljaju da je protest u Parizu počeo oko 14:00 sati i da je pariska policija uočila oko 300 demonstranata sa kapuljačama, a glavno sindikalno udruženje, Generalna konfederacija rada (CTG), navodi da u demonstracijama u francuskoj prestonici učestvuje oko 60.000 ljudi.\nPrema rečima predstavnika sindikata CTG Denisa Vavsorija, određeni broj zaposlenih na Ajfelovoj kuli planira da popodne, takođe, obustavi rad i za sada se ne zna da li će kula ostati otvorena za turiste.\nCTG je pozvao svojih 4.000 članova na štrajk, dok su istovremeno zaposleni u železnici, javnim službama i studenti pozvani da protestuju na ulicama Pariza, Marseja i Tuluza, preneo je AFP.\nFrancuska policija rasporedila je ranije danas na ulice Pariza mobilne policijske jedinice u iščekivanju popodnevnog protesta u francuskoj prestonici.\nNa hiljade sindikalnih aktivista već je jutos protestovalo u Marseju, Arveu i drugim francuskim gradovima, prenose mediji.


Pošta Slovenije obavila prvi probni let dronovima za isporuku paketa - logistikaitransport.com\nU saradnji sa slovenačkom kompanijom VanDron Pošta Slovenije obavila je prvi probni let dronovima za isporuku paketa. Ovo je prvi korak ka obezbeđivanju isporuke hitno potrebnih paketa dronom do područja gde konvencionalna vozila ne mogu da ih dostave brzo i efikasno.\nKako je objavio slovenački nacionalni poštanski operater „Pošta Slovenije“, mnoge kompanije širom sveta već uspešno koriste dronove za isporuku najrazličitijih paketa. Prema rečima izvršnog direktora Tomaža Kokota, kompanija želi da bude aktivno uključena u proces izrade propisa koji regulišu letenje i rad bespilotnih letelica u Sloveniji, sa jasnim ciljem pronalaženja novih poslovnih prilika.\nTehnologija to već dugo omogućava, ali propisi koji regulišu vazdušni prostor su prepreka. Trenutno je u Evropi malo manevarskog prostora koji bi omogućio takve isporuke u velikim razmerama.\n“Potencijalna upotreba dronova u isporuci je velika: isporuka laboratorijskih uzoraka u i iz udaljenih područja, dostava robe sa brodova na kopno, čak i dostava proizvoda kupljenih putem Interneta krajnjim kupcima. Veliki potencijal vidimo ovde u Pošti Slovenije, takođe, za segment isporuke putem onlajn kupovine”, rekao je Kokot.\nGlavne prednosti upotrebe dronova u Pošti Slovenije uključuju smanjenje zagađenja, optimizaciju logističkih ruta i brzu isporuku osnovne robe i materijala do teško dostupnih i udaljenih područja.


Dan online - Politika: - 2019-08-25\nPolitika - datum: 2020-09-16 ODRŽANA SJEDNICA ODBORA DPS-A GLAVNOG GRADA\nĐukanović - Foto: SRDJAN BOLJEVIC âMilo obilazi opštinske odbore\nNa sjednici Odbora Demokratske partije socijalista (DPS) Glavnog grada konstatovano je da je DPS i u Podgorici i u Crnoj Gori i dalje ubjedljivo najjača partija, koja je ostvarila najbolji pojedinačni izborni rezultat. Na sjednici kojom je predsjedavao predsjednik tog odbora Časlav Vešović, uz prisustvo predsjednika partije Mila Đukanovića i gradonačelnika Ivana Vukovića, konstatovano je da, imajući u vidu okolnost da ostvareni rezultat nije dovoljan da bi se sa dosadašnjim koalicionim partnerima formirala vlast, on se ne može smatrati zadovoljavajućim.\n– U tom kontekstu, biće preduzete opsežne analize u cilju otklanjanja nedostataka i unapređenja partijskog rada u narednim mjesecima. Na sjednidi je iskazano zadovoljstvo ostvarenim rezultatima politike DPS u prethodnih deceniju, Takođe, iskazana je spremnost svih djelova partijske strukture Glavnog grada da i dalje beskompromisno brane temeljne vrijednosti naše države: građansko društvo, multietničnost, evroatlantski put. Demokratska partija socijalista će biti istrajna u zaštiti državnih i nacionalnih interesa, smatrajući da su emancipacija Crne Gore, jačanje njenog državnog identiteta i usvajanje vrijednosti razvijenih demokratskih društava jedni od najvažnijih. U tom smislu, iskazana je puna podrška Milu Đukanoviću da sa pozicije predsjednika države i predsjednika najjače i najbrojnije političke partije nastavi da afirmiše politiku koja je Crnu Goru uvela u članstvo najmoćnijeg vojnog saveza, načinila od nje jednu od najrazvijenijih država zapadnog Balkana i dovela je pred vrata članstva u Evropsku uniju – naveli su iz podgoričkog odbora DPS-a.


PUKLA LJUBAV NAKON DVE GODINE: Zorannah raskinula sa zgodnim fudbalerom! : Nadlanu.com\nPUKLA LJUBAV NAKON DVE GODINE: Zorannah raskinula sa zgodnim fudbalerom!\nObjavljeno 10. jul 2018. / 22:55:16\nRazlog ove njene odluke je drugi momak kojeg je upoznala preko Filipa Živojinovića.\nU pitanju je javnosti nepoznat sportista srpskog porekla, koji je rođen i živi u Los Anđelesu. Modna blogerka je novog izabranika srela u februaru ove godine i, prema rečima izvora, u njega se zaljubila na prvi pogled.\nRazmenili su brojeve telefona i njihova komunikacija je iz dana u dan postajala sve učestalija, pa je zbog toga odlučila da ostavi momka i uplovi u novu vezu.\n- Zorannah je pre četiri meseca došla u Ameriku na nekoliko dana da bi uradila set fotografija za jednu kampanju, pa je iskoristila priliku da se sretne s Filipom Živojinovićem i Aleksandrom Prijović, jer su njih dvoje tada boravili u Los Anđelesu. Sasvim slučajno tada je upoznala Filipovog druga, kojeg su sreli u jednom restoranu, i već na samom početku primećivalo se da među njima postoji hemija. S vremenom, posle skoro dva meseca dopisivanja, oni su se ponovo sreli i tada su se smuvali. Zorannah je po povratku u Srbiju shvatila da nema razloga da nastavlja svoj odnos s Danijelom, pozvala ga i sve mu objasnila. Rekla mu je da se zaljubila u drugog dečka i da želi da raskine s njim. Više puta dosad je odlazila u Ameriku i provodila po nekoliko dana kod novog izabranika, čije ima zasad dobro skriva od javnosti - kaže izvor, dodajući da veza modne blogerke s bivšim momkom već neko vreme nije funkcionisala kako treba.\nOTKRILA SA KIM JE BILA: Zorana Jovanović progovorila o svom…\n- Bilo je pitanje dana kada će Zorannah i Danijel raskinuti. Oni se poslednjih godinu dana nisu viđali tako često i zato je rastanak protekao bez ikakvih posledica. Oboje su se složili s tim da je ljubav između njih nestala i da je najbolje da svako krene svojim putem - zaključio je izvor.\nA post shared by Danijel Milićević (@dmili77) on Jul 13, 2017 at 3:48am PDT\nIzvor: Kurir.rs/Ivan Ercegovčević\ndanijel milicevicfilip živojinovićraskinulivezazajednicki prijateljzornnah\nGLUMAC NAČINIO PRVI KORAK: Milica Todorović i Petar Strugar se pomirili?!\nKRIV SAM, MNOGO MI JE ŽAO: Đani progovorio nakon što mu određen tromesečni pritvor\nMAMA I ĆERKA U AKCIJI: Ana Nikolić i Tara vredno vežbaju u izolaciji (VIDEO)\nDVA PUTA SE ME OPERISALI, TEŠKO DIŠEM: Indira Aradinović Indi oglasila se iz bolnice


PREVIŠE SPAVANjA POVEĆAVA RIZIK OD MOŽDANOG UDARA – Miloševac\nPrema najnovijem istraživanju Univerziteta Kembridž, ovaj rizik se udvostručava za starije ljudi koji stalno spavaju duže od prosječnih osam sati. Za one koji su spavali manje, pa su taj interval povećali, rizik je veći četiri puta u odnosu na ljude koji konstantno spavaju isti vremenski period, navodi se u studiji u kojoj su naučnici pratili... Read More\nPrema najnovijem istraživanju Univerziteta Kembridž, ovaj rizik se udvostručava za starije ljudi koji stalno spavaju duže od prosječnih osam sati.\n“Sasvim je jasno da postoji veza između dužeg spavanja i većeg rizika od moždanog udara. Ono što nije jasno jeste tačna veza, odnosno da li je duže spavanje simptom, rani pokazatelj ili uzrok kardiovaskularnih problema”, rekla je Jue Leng sa Univerziteta.\nNedostatak sna povezuje se sa faktorima kao što su poremećaj metabolizma i povećanje nivoa “hormona stresa” kortizola, što vodi povećanom krvnom pritisku i riziku od moždanog udara.


Zbrka.com - Sunčani skandali - Zanimljivosti i Jet Set\nĆerka direktora festivala Slobodana Bučevca Aleksandra osvojila prvo mesto na Sunčanim skalama\nPreksinoć je na Kanli kuli u Herceg Novom okončan 14. po redu festival zabavne muzike Sunčane skale. Pobednica Skala, mlada crnogorska pevačica Aleksandra, inače ćerka direktora festivala Slobodana Bučevca, više je nego nezasluženo odnela nagradu za hit leta, koju organizator ove muzičke manifestacija dodeljuje pobedniku.\nStručni žiri je, naime, glasove podelio po vlastitom nahođenju, ali iznenađuje činjenica da baš svi članovi žirija imaju isti ukus. Na Kanli kuli se ime pobednice Skala moglo čuti i tri sata pre festivala, pa su manje-više svi prisutni sedeli na kuli pro forme radi ili nisu planirali ništa pametnije od praćenja inscenirane dodele nagrada.\nAleksandra je takođe bila upućena u svoju pobedu, pa se od početka finala tako i ponašala. Pored brojnih izvođača iz okolnih zemalja, na festivalu su učestvovali i pevači iz Rusije, Španije, Danske, Malte i drugih evropskih zemalja i svi su bili složni u jednom - da im nikad više u životu neće pasti na pamet da konkurišu za učešće na ovom "prestižnom" muzičkom dešavanju. Tata je pobednici poklonio džeparac od 10.000 tričavih evrića i nov automobil, a ostali učesnici festivala su, po svemu sudeći, bili kolateralna šteta. Direktor Sunčanih skala gospodin Bučevac verovatno se vodio starom uzrečicom: Sve u krugu porodice!


Nova mera u Severnoj Makedoniji: U lokale uskoro samo sa DVE DOZE VAKCINE ili preležanim kovidom\nOd 15. novembra ulazak u ugostiteljske objekte u Severnoj Makedoniji biće moguć samo osobama koje su primile dve doze vakcine protiv korona virusa ili su preležale kovid-19 u poslednjih 45 dana, odlučila je vlada te zemlje na današnjoj sednici.\nTa mera odnosi se na sve vrste objekata otvorenog i zatvorenog tipa, uključujući benzinske pumpe, kazina i kladionice, kao i druge objekte koji pružaju ugostiteljske usluge, objekte koji su registrovani za proslave, kao objekte u kojima se održava bilo kakav dogadaj.\nMeđu novim merama koje je vlada usvojila na današnjoj sednici je i dozvola za rad noćnih klubova i barova sa 50 odsto popunjenosti kapaciteta, prenosi televizija Telma.\nNova pravila omogućavaju i organizovanje i održavanje seminara, obuka, kurseva, sastanaka, radionica, konferencija žurki, svadbi, rođendani, kršenja u zatvorenim objekatima uz 50 odsto popunjenosti kapaciteta prostora.\nKOVID SERTIFIKATI OD DANAS I U SEVERNOJ MAKEDONIJI Samo uz dokaz o vakcinaciji ili o preležanoj bolesti moguće na masovna okupljanja\nSKORO 10 ODSTO TESTIRANIH POZITIVNO U Severnoj Makedoniji 800 novozaraženih, 10 ljudi izgubilo bitku sa kovidom\nPala odluka: U Sloveniju od subote mogu oni koji su PRELEŽALI KORONU\nJEZIVA NESREĆA Autobusu u Meksiku otkazale kočnice, ZAKUCAO SE U KUĆU, najmanje 19 mrtvih (VIDEO)\nNajmanje 19 ljudi je poginulo, a 32 povređeno kada je putnički autobus u centralnom Meksiku udario u kuću, saopštile su vlasti.\nOBAVEZAN KARANTIN Slovenija uvela oštre mere za putnika iz rizičnih područja zbog OMIKRON SOJA\nPutnici koji stižu u Sloveniju iz područja zahvaćenih novom omikron varijantom korona virusa, a zbog koje je SZO izrazila zabrinutost, od danas će morati u obaveznu izolaciju (karantnin), odlučila je sinoć vlada Slovenije.\nManja efikasnost "Merkove" antikovid pilule prema novim podacima: Smanjenje rizika od hospitalizacije i smrti za 30 odsto\nFarmaceutska kompanija "Merk" saopštila je juče da novi podaci iz studije o njenoj eksperimetalnoj piluli protiv kovida 19 ukazuju na manju efikasnost i smanjenje rizika od hospitalizacije i smrti za 30 odsto.\n"SVE OPCIJE SU NA STOLU" Amerika o koncentrisanju ruskih trupa na ukrajinskim granicama: donfrid: NATO će odlučiti o narednim potezima\nSAD razmatraju sve moguće opcije u odgovoru na veliko i neobično gomilanje ruskih trupa u blizini ukrajinske granice, a NATO će odlučiti o narednim potezima nakon konsultacija sledeće nedelje, izjavila je danas najviši američki diplomata za evropska pitanja Karen Donfrid.\nDronovi, struja koju SAMI PRAVIMO i "zavesa od mehurića": 7 inovacija koje bi mogle da SPASU NAŠU PLANETU\nU toku je možda najvažniji klimatski samit u istoriji čovečanstva, Cop26, a svetski lideri su u senci masovnih protesta obećali obustavu upotrebe uglja i smanjenje seče šuma i ispuštanja metana.\nIZBODENI ŠAPČANIN HITNO OPERISAN Mladić izboden oštrim predmetom, doktori morali da mu odstrane bubreg


MUP: Ne postoji hakerski tim Nebojše Stefanovića, koji je brisao fotografije iz telefona učesnika protesta | Luftika\nNakon što je Dojče vele u jučeranješ tekstu o elektronskom nadzoru u Srbiji naveo da su se učesnici protesta žalili da su im pojedine fotografije nestale iz mobilnih telefona, naročito kad je reč o fotografijama osoba koje su se nalazile pred samim ulazom u Skupštinu, MUP je reagovao saopštenjem u kom odbacuje te tvrdnje.\n– Teško mi je i da zamislim koliko košta oprema za tako nešto, ali i da se setim da li uopšte i ko od kolega iz policija najbogatijih zemalja bi mogao da poseduje opremu za to, te sam prosto zatečen besmislenošću ovih tvrdnji – naveo je Miličković u saopštenju, a prenosi agencija Beta.\nOni koji vrbuju i odvode lekare u Nemačku biće novčano kažnjavani\nPrvi sajber napadi u vreme poplava 2014. godine\nU tekstu DW-a stoji da su se prvi zapaženiji sajber napadi u Srbiji, za koje postoji osnovana sumnja da ih je organizovala država, dogodili u vreme poplava 2014. godine, i to na onlajn portale koji su kritički izveštavali o reakciji države na poplave.\nMili;kovi’ je odbacio tvrdnje da postoji hakerska služba ministra unutrašnjih poslova Nebojše Stefanovića, kao i navode da su se “prvi zapaženiji sajber napadi za koje postoji osnovana sumnja da ih je organizovala država dogodili u vreme poplava 2014. godine”.\nDodao je da ne postoje argumenti za tvrdnju da su na meti “hakerisanja države Srbije” bili onlajn portali koji su kritički izveštavali o reakciji države na poplave i dodao da se država u vreme poplava suočavala sa lažnim vestima, počev od onih da u Obrenovcu plutaju leševi do toga da ih država spaljuje u visokim pećima u Lazarevcu.\nNapad na Peščanik zbog pisanja o Stefanovićevom plagiranom doktoratu\nU tekstu se kao još jedan primer sajber aktivnosti navodi i napad na sajt Peščanik.\n– Slični resursi ubrzo će biti upotrebljeni za napad na sajt Peščanika, koji je neposredno nakon poplava objavio niz tekstova o plagijatu doktorske teze ministra Stefanovića stečene na Megatrend univerzitetu – navodi se u tekstu.\nPovodom primedbi na račun rada Odeljenja za borbu protiv viskotehnološkog kriminala u slučaju DDoS napada na sajt “Peščanik”, Miličković je istakao da se u rešavanju tih napada, koji dolaze istovremeno sa više hiljada zaraženih računara širom sveta, ta služba susreće sa identičnim preprekama kao i sve policije sveta.\nNadzor komunikacije i biometrijsko prepoznavanje lica\n– Takodje, MUP niti koristi niti poseduje softver za biometrijsko prepoznavanje lica, ali ističemo da ćemo se svakako truditi da pratimo trendove opremanja policija svih savremenih država sveta – naveo je državni sekretar.\nPolicija u vanrednom stanju štitila huligane i prisluškivala građane, sledi ispitivanje rada MUP-a\noznakehakerski napad mup hakeri\nHakeri napali servere novosadskih gradskih službi, traže bitkoine da otključaju baze podataka


Objavljen novi broj Pravnog zbornika\nU izdanju Udruženja pravnika Crne Gore izašao je iz štampe novi broj „Pravnog zbornika„ časopisa za pravnu teoriju i praksu, koji crnogorskoj pravničkoj publici donosi ukupno 19 radova iz oblasti kompanijskog, krivičnog, ustavnog, upravnog, građanskog i drugih grana prava.\n“Redakcijski odbor časopisa, u ovom broju „Pravnog zbornika“, opredjelio se za publikovanje devet članaka, tri ogleda i sedam priloga, čiji autori su ugledni crnogorski pravnici, profesori sa dva crnogorska Univerziteta, sudije, tužioci, advokati, ali i mlađi autori koji na ovaj način unapređuju svoje pravničke karijere”, navodi se u saopštenju.\nNovo izdanje „Pravnog zbornika“ sadrži i rad prof. dr Vuka Radovića, profesora Pravnog fakulteta u Beogradu, u kojem je data analiza Zakona o privrednim društvima, koja je prezentirana na sesiji održanoj februara ove godine organizovanoj u saradnji Udruženja pravnika i Privredne komore Crne Gore. Takođe, objavljena su i izlaganja učesnika na promociji knjige „Knjaz Nikola i Valtazar Bogišić“ autora akademika Zorana Rašovića, održane na Pravnom fakultetu UCG, čiji je izdavač Udruženja pravnika Crne Gore.\n“Pravni zbornik”, u novom izdanju, štampan je na preko 430 strana i u tiražu od 300 primjeraka i komercijalno ne distribuira, već se besplatno dostavlja autorima, bibliotekama, sudovima, fakultetima itd.\nSa izlaženjem ovog broja „Pravnog zbornika“, dodaje se još jedna vrijedna godina uspješnog rada, u dosadašnjih 89 godina trajanja najstarijeg crnogorskog pravnog čaopisa, izjavio je za CdM prof. dr Branislav Radulović, glavni i odgovorni urednik „Pravnog zbornika“ i dodao da namjera da časopis i u budućnosti ostane riznica crnogorske pravne baštine ostvarljiva je samo ako se i dalje nastavi uspješna saradnja sa uvaženim autorima i saradnicima.\nUdruženje pravnika Crne Gore svim učesnicima desete sesije Ius Foruma, koji će se održati 12.04.2022. godinje (utorak) u 18.30h u KIC-u „Budo Tomović“ i na kojoj će na temi „Evropska konvencija u praksi Evropskog suda za ljudska prava” govoriti prof. dr Ivana Jelić, sutkinja Evropskog suda za ljudska prava, podjeliće novo izdanje časopisa „Pravni zbornik“.


Ostali sportovi - Streljaštvo: Dejan Pešić osvojio srebrnu medalju na državnom prvenstvu\nProteklog vikenda je u Nišu održano Prvenstvo Srbije za seniore po A programu, na kojem je veoma uspešno, u subotu, nastupila ekipa seniora puškom Streljačke družine „Pančevo 1813“ i osvojila visoko treće mesto sa 1.851,5 krugova.\nSamo deset krugova je delilo od drugog mesta na kojem su plasirani Novosađani, a 13 od prvog mesta koje su zauzeli Kragujevčani. Dejan Pešić je odlično otpucao osnovni kvalifikacioni meč završio na drugom mestu sa 627.4 krugova. Time je ponovio rezultat viši od rezultata za međunarodni razred koji mu važi do kraja naredne godine, a treba naglasiti da je pogodio svih 60 centara, što se retko događa.\nU finalnom meču od osam najboljih seniora Srbije, Dejan je bio odličan i osvojio srebrnu medalju, mada je jedno vreme meča i vodio.Aleksa Rakonjac, iako je najmlađi takmičar uspeo da se plasira u finalni meč seniora na sedmom mestu sa 620.2 kruga, a na sedmom mestu je i završio finalni meč. što je veliki uspeh. Gabriel Dautović je ovoga puta otpucao 603,9 krugova i znatno pomogao ekipi za osvajanje trećeg mesta.


Naslovna/Banjaluka/Upozorenje, lažni električari varaju Banjalučane\nIz preduzeća “Elektrokrajina” Banjaluka su upozorili da su se na području Banjaluke pojavila lica koja se lažno predstavljaju kao radnici ovog preduzeća, tražeći novac od kupaca električne energije.\n– Prema našim saznanjima, ta lica se lažno predstavljaju kao prethodnica ekipe električara “Elektrokrajine” ili Radne jedinice “Elektrodistribucija” Banjaluka koji će, navodno, izvršiti izmještanje mjernih uređaja (brojila) iz objekata kupaca električne energije, te za te usluge traže da im kupci na licu mjesta u gotovini isplate određeni novčani iznos – navode iz “Elektrokrajine”.\nIz ovog preduzeća ističu da su o tim saznanjima upoznali Policijsku upravu Banjaluka.\nIz “Elektrokrajine” obavještavaju kupce električne energije da ovlašteni terenski radnici ovog preduzeća ne mogu tražiti uplatu na licu mjesta, pogotovo u gotovini, za bilo kakve usluge, ističući da se naplata isključivo obavlja preko žiro-računa.\nRadnici “Elektrokrajine”, kako ističu iz ovog preduzeća, pri ulasku u posjed kupca, na njegov zahtjev, moraju pokazati radni nalog i akreditaciju sa ličnim identifikacionim podacima.\n„Za tvoje dobro“: Od subote nastavak preventivnih pregleda\nIzgradnja 14 kilometara vodovodne mreže podsistema “Zvijezda”\nDivlja svinja zalutala u banjalučko naselje Lauš\nPoziv kreativcima: Izradite viber stikere sa motivima Banje Luke i zaradite 1.000 KM\nDragan Čavić imenovan za direktora “Elektrokrajine”


DONOŠENJE ZAKONA O ODUZIMANJU IMOVINE OD KRIMINALACA KLJUČNO ZA BORBU PROTIV KRIMINALA I KORUPCIJE\nDržavni sekretar Ministarstva pravde Slobodan Homen izjavio je danas da je vrlo važno da sledeća Vlada Srbije nastavi obračun sa organizovanim kriminalom jer samo dugoročnom i oštrom borbom on može da se dovede na mali intenzitet da u budućnosti ne bude jedan od prioriteta države.\n"U prethodne četiri godine, apsolutni prioritet Ministarstva pravde je bila borba protiv organizovanog kriminala. Razbijene su i procesuirane 24 organizovane kriminalne grupe, među kojima i one koje su bile od presudnog uticaja na sam kriminal u Srbijii i vrlo je važno da sledeća Vlada nastavi ovde gde smo mi stali", rekao je Homen u intervjuu Tanjugu.\nNadležni organi, pre svega policija i tužilaštvo, moraju, prema rečima Homena, stalno da budu u pripravnosti jer organizovanom kriminalu mogu da se zadaju ozbiljni udarci ali ne može nikad da se u potpunosti uništiti, jer stalno iznalazi nove pojavne oblike i uvek se vraća.\nDržavni sekretar je napomenuo da se pokazalo da pohapšene grupe kriminalaca nisu bile samo usko vezano za "rad" na teritoriji Srbije, već su vremenom postale ozbiljne međunarodne grupe koje su švercovale drogu iz celog sveta, pre svega iz Latinske Amerike za tržište zapadne Evrope.\nSrpski kriminalci vremenom su, nažalost, postali vrlo moćni i uticajni ne samo na Balkanu, već i u svetskim razmerama, podsetio je Homen. "U tom smislu, borbu protiv organizovanog kriminala zaista smatram ozbiljnim uspehom do kog ne bi moglo da dođe da istovremeno nisu rađene i određene promene u pravosuđu", istakao je državni sekretar.\nOn je podsetio da je Ministarstvo pravde predložilo skoro 100 zakona u protekle četiri godine koje je usvojila Narodna skupština, što je, kako je istakao, potpuno promenilo borbu protiv organizovanog kriminala, posebno u smislu eFikanosti postupka. Za to je najbolji primer tužilačka istraga čije je uvođenje do zimus odlagano jer nije bilo spremnosti za njenu primenu, ocenio je Homen.\nOn je istakao da je ključni potez u borbi protiv organizovanog kriminala bilo donošenje Zakona o oduzimanju imovine od kriminalaca 2009. godine. "To je revolucionarni zakon, kakav pre toga nije postojao u Srbiji. On postoji u dobrom delu zemalja Evrope, ali Srbija sada prednjači u njegovoj primeni, o čemu jasno govore podaci da je prošle godine bila na drugom mestu u Evropi po iznosu oduzete imovine", kazao je Homen.\nTokom prethodne tri godine od početka primene Zakona oduzeto je 350 miliona evra i to pre svega od ljudi koji su trgovali drogom i korupcijom. Oduzeto je na stotine Firmi, automobila, stanova, kuća..., sve ono što su kriminalci koristili da bi oprali novac, naveo je državni sekretar.\nTaj novac nije ostao zamrznut ili neiskorišćen, kazao je Homen istakavši da se on "vraća" građanima, koristi za Finansiranje niza humanitarnih projekata, otvaranje vrtića, za razne ustanove, bolnice. "Pokazalo se da samo oduzimanjem imovine može zadati ozbiljan udarac organizovanom kriminalu, jer njegova suština nije šverc droge i ubistva, nego upravo zarađivanje novca, a ovo su samo načini na koji će oni doći do tog novca. Udarili smo tamo gde njih najviše boli, a to je njihova imovina", naglasio je Homen.\nDirekcija za upravljanje oduzetom imovinom Ministarstva pravde trenutno izdaje 61 nepokretnost privremeno oduzetu od kriminalaca i od zakupa ostvaruje prihod 30.375 evra mesečno.\nTaj novac se prema recicma Homena, najčešće daje u humanitarne svrhe za šta je do sada izdvojeno oko 35 miliona dinara. Osim davanja u zakup, oduzete nekretnien dodeljuju se i državnim organima, lokanalnim samoupravama, kao i raznim organizacijama na korišćenje.


Izlet za penzionere\nUdruženje penzionera Budva organizuje jednodnevni izlet do Tirane, a kako je navedeno u toku je prijavljivanje zainteresovanih. Ruta je Budva - Drač - Tirana. Datum putovanja biće određen nakon dogovora sa zainteresovanim penzionerima. Kao najbolji ponuđač izabrana je agencija Monteline, a u cijenu od 30 eura penzionerima je obezbijeđen ručak u Tirani i usluge turističkog vodiča.\nNevrijeme uništilo Greco\nJako nevrijeme praćeno kišom, danas je praktično uništilo plažni bar Greco Beach na Slovenskoj plaži.\nPrema riječima zaposlenih napravljena je ogromna materijalna šteta.\nU organizaciji Ministarstva za ljudska i manjinska prava - Odjeljenja za poslove rodne ravnopravnost danas je u Budvi otpočeo seminar o rodnom budžetiranju namijenjen zaposlenim u opštini Budva.\nSeminar u Budvi predstavlja jednu od aktivnosti iz projekta "Poboljšanje ekonomsko-socijalnog položaja žena u Crnoj Gori" finansiran od strane UNWOMEN.\nVoditeljice seminara su Branka Vlahović, ekspertkinja za pitanja rodne ravnopravnosti i Dijana Riđić ekspertkinja za rodno budžetiranje.\nU okviru akcije "Vratimo djeci igrališta" čija je realizacija započeta od strane NVO "Roditelji" u maju ove godine, a nakon vise prijateljskih razgovora i osmišljavanja projekata koji su trajali tokom glavne turističke sezone, potpisan je Ugovor o donaciji između Opštine Budva, preduzeća "Monterra Construction doo Budva" i NVO "Roditelji" iz Podgorice, koji podrazumijeva doniranje mobilijara za dječije igralište na teritoriji opštine Budva.\nGradska vlast mijenja upravu u kulturnim institucijama\nGradska vlast bira novu upravu u kulturnim institucijama\nKulturne institucije u Budvi, počev od Grad teatra , pa do JU "Muzeji i galerije", dobiće nove upravljačke strukture.\nZajedno na tržištima\nOpština Budva zaključila je protokole sa prijestonicom Cetinje i Opštinom Ulcinj, o zajedničkoj saradnji na realizaciji turističko kulturnih projekata, u cilju jačanja objedinjene turističke ponude.\nProtokol, inciran od Opštine Budva i Turističke organizacije, a koji osim zajedničkog turističkog promovisanja predviđa da se posveti posebna pažnja projektima privlačanja stranih investicija u turizmu, potpisali su svečano u hotelu „Maestral“ predsjednik opštine Budva Lazar Rađenović, gradonačelnik Cetinja Aleksandar Bogdanović, i predsjednik opštine Ulcinuj Nazif Cungu.\nProtokol, kojim je predviđeno da se na ime razvoja turizma, Ulcinju i Cetinju uplati po 27.500 eura, obuhvata koordinaciju nastupa na sajmovima i drugim mjestima, kako bi se dobio što veći sinergetski efekat takvih nastupa. Predviđa, pored ostalog, razvijanje i proširivanje odnosa između potpisnica preotokola, kao i njihova saradnja u cilju integrisanja među vodeće turističke destinacije u Evropi, izrada zajedničkih projekata u cilju razvoja turizma.\nBudva ne smije biti samo destinacija za zabavu\nJedan od tri strateška cilja ove godine, produženje sezone, ostvaren je jer je bolji, intenzivniji turistički promet u periodu i pred i postsezone. Budvu je od početka sezone do kraja septembra posjetilo 600. 000 turista. U predsezoni je povećanje šest odsto u odnosu na isti prošlogodišnji period, a kada je riječ o postesezonskom periodu, očekivanja su da rast neće biti takođe ispod šest procenata.


Dodik: NSRS će utvrditi prijedlog razgovora s Federacijom BiH\nGlavni odbor Saveza nezavisnih socijaldemokrata (SNSD) predložio je danas da se održi sjednica Narodne skupštine na kojoj će biti utvrđen prijedlog da se s Federacijom BiH razgovara o zakonima o odbrani, Visokom sudskom i tužilačkom vijeću BiH te indirektnim porezima, kao i da treba primjenjivati odredbe Ustava BiH o građanskim pravima i slobodama, gdje je predviđeno da narodi imaju pravo na samoopredjeljenje.\n-To treba smatrati privremenim i ne mogu se prihvatiti kao trajno rješenje i smatramo da parlament RS treba da formira delegaciju koja bi s kolegama iz Federalnog parlamenta obavila raspravu i vidjeli na koji način ta pitanja mogu da budu riješena. Ukoliko se odbiju aktivnosti na tom planu, Glavni odbor SNSD-a će tražiti da se svi zakoni i odluke, koji su doneseni pod pritiskom visokog predstavnika, pa čak i one koje su izglasanje u parlamentu, ne smatraju validnim - dodao je on.\n-Posebno smo preferirali odnos prema političkim pitanjima, a vezano za intervencionizam međunarodne zajednice, gdje je Glavni odbor SNSD-a potvrdio da je uvođenje bonskih ovlaštenja bilo mimo Ustava i nije bilo u skladu s međunarodnim sporazumom te da sve što je proizvedeno na bazi bonskih ovlaštenja ne može biti definitivno, već se smatra privremenim. Želimo da se obavi rasprava u okviru činjenice da je RS strana i da zajedno s Federacijom BiH može da raspravlja o svim tim pitanjima – rekao je Dodik na konferenciji za novinare u Banjoj Luci.\n-Glavni obor SNSD-a smatra da nema mogućnosti da se raspravlja o tome da se u Ustav ugrade oblasti kao što je odbrana, sugurnost, pravosuđe, fiskalni sistem, a zakoni kojima su regulisane te oblasti nisu u skladu s Ustavom BiH – istakao je on.\n- To su za nas neprihvatljivi pristupi, urušavanje Dejtonskom mirovnog sporazuma, antiustavna djelatnost i to ugrožava mir u BiH. Stoga SNSD smatra da, ukoliko se situacija u BiH ne bude odvijala u smislu poštivanja izvornog Dejtona, treba primjenjivati odredbe Ustava BiH o građanskim pravima i slobodama, gdje je predviđeno da narodi imaju pravo na samoopredjeljenje. Definitivno je jasno da u ustavu BiH postoji odredba o samoopredjeljenju i da je treba na pravi način čitati i u tom pogledu afirmisati – rekao je Dodik.\nKaže da je sinoć razgovarao s liderima SDS-a i PDP-a Mirkom Šarovićem i Branislavom Borenovićem te da je cilj da imaju zajednički stav za odbranu interesa RS.\nDodik je o zahtjevima vladajuće većine za smjenu potpredsjednika Narodne skupštine RS-a Senada Bratića rekao je to logičan zahtjev nakon što je podržao Programsku deklaraciju SDA na nadavnom kongresu te stranke i nije se "ogradio od stavova uperenih protiv RS, gdje prima platu".\n-SNSD ne misli da s SDA radi bilo koje poslove - rekao je on i potvrdio da će SNSD predložiti svog kandidata za potpredsjednika NSRS iz bošnjačkog naroda.\nGlavni odbor SNSD-a je izabrao Željku Cvijanović, Radovana Viškovića, Nikolu Špirića, Nebojšu Radmanovića i Igora Radojičića za potpredsjednike stranke, dok je Luka Petrović ponovo izabran za generalnog sekretara stranke.


Otvoren obnovljeni trg u centru Kanjiže – Kanizsai Újság online\nOtvoren obnovljeni trg u centru Kanjiže\nby Kanizsai Újság 2020-01-09\nPredsednik Pokrajinske vlade Igor Mirović, predsednik i zamenik predsednika kanjiške opštine Robert Fejstamer i Nebojša Rakić svečano su predali na upotrebu rekonstruisani trg u centru Kanjiže, u prisustvu direktora Uprave za kapitalna ulaganja AP Vojvodine Nedeljka Kovačevića i građana. Za rekonstrukciju trga utrošeno preko 65 miliona dinara, od čega je Uprava za kapitalna ulaganja Vojvodine obezebdila 90 posto nepovratnih sredstava, a preostali deo iz budžeta opštine Kanjiža.\n– Najvažnija poruka je da moramo da budemo složni i jedinstveni, da budemo vredni, da pokazujemo sposobnost da menjamo stvari u ovom delu naše zemlje na severu Vojvodine. Mislim da smo to i demonstrirali u proteklom periodu. Puno smo radili na rekonstrukciji zdravstvenog sistema, u socijalnim ustanovama, videli smo i ovde sjajan Dom za stare “Baćaneum” koji se gradi sa puno sredstava koji dolaze iz centralne vlasti iz Beograda i iz Mađarske, a i Pokrajinska vlada ulaže mnogo novca u realizaciji važnih projekata – izjavio je predsednik Pokrajinske vlade Igor Mirović, najavljujući da će uskoro kao nacionalni prioritet započeti izgradnja zaobilaznice oko Kanjiže, da bi se teretni saobraćaj izmestio iz grada, dodavši da poruka jedinstvenosti, sloge i rada vidi ovde na izgled na jednom malom primeru, po vrednosti, ali velikom za građane koji ovde žive u Kanjiži i goste koji ovde dolaze.\nIgor Mirović je istakao da je veoma zadovoljan načinom na koji su Uprava za kapitalna ulaganja AP Vojvodine i opštine Kanjiža realizovali važnu investiciju na uređenju centra Kanjiže, a da je inače Pokrajinska vlada u protekle dve i po godine uložila preko 150 miliona dinara, ne samo u Kanjižu nego i u druga naseljena kanjiške opštine, u industrijsku zonu u Horgošu, u Male Pijace i drugim mestima.\n– Zaista smo hteli da pokažemo da i opštine poput Kanjiže, koje nemaju veliki broj stanovnika i nisu razvijene kao Novi Sad, Subotica i neko od drugih većih mesta u Vojvodini, imaju mogućnost i snagu i projekte i da ih realizuju. U narednom periodu pripremamo i durge vrednije projekte poput obilaznice oko Kanjiže, što ćemo raditi zajedno sa Vladom Srbije i JP “Putevi Srbije”. Očekujem da će dosta posla biti i kada je reč o privrednim investicijama. Inače, prošlu godinu smo završili sa realizacijom budžeta od preko 95 procenata u čemu je značajna realizacija u delu koji se odnosi na kapitalne investcije, što može da se vidi i na ovom primeru, da smo ovde i u svim drugim delovima Vojvodine, sve ono što smo zamislili, sve ono što smo planirali realizovali sa lokalnim samoupravama, od formiranja Pokrajinske vlade – istakao je Mirović.\nMirović je dodao da je ostalo da se završe veliki višegodišnji projekti koji se polako privode kraju. Ostalo je da se završi izgradnja Narodnog pozorišta u Subotici, a napomenuo je da su neki od velikih projekata prošle godine videle kraj.\n– Jednostavno 2019. godine je vila veoma uspešna, u 2020. ulazimo sa novim ambicijama sa velikim projektima. Jedan od tih projekata biće vezan za Banat, za rekonstrukciju sistema protivgradne zaštite, koji započinjemo sa Sremskim okrugom i verujem da ćemo krajem januara ili početkom februara imati javni poziv za izvođača koji će izvršiti poziv za automatizaciju sistema za Sremski okrug, a onda u drugoj polovini 2020. ili najkasnije počwtkom 2021. još dva radarska centra Bajša i Samoš, za Bačku i Banat, koji će kao velika celina smanjiti rizik od gradonosnih oblaka u budućnosti. Narednih nedelja verujem da ćemo početi realizaicju velikih poslova kada je reč rekonstrukciji bolnice u Subotici, Kikindi i drugim mestima na teritoriji Vojvodine. U rekonstrukciju zdravstvenog sistema smo dosta uložili ali ima još dosta posla. Radićemo na komunalnim investicijama, izgradnji vodovoda i kanalizaicje u brojnim opštinama. Prošle godine smo taj posao započeli u Bačkoj Topoli , u Malom Iđošu, narednih nedelja u Temerinu, u Novoj Crnji, ali ima još dosta posla, ali optimista. Uradićemo sve što možemo da bi građani i u 2020. videli boljitak, da je ona bolja nego godina koja je iza nas – zaključio je Mirović.\nPredsednik kanjiške opštine Robert Fejstamer je zahvalio Pokrajinskoj vladi i Upravi za kapitalna ulaganja AP Vojvodine da\nsu podržali ulaganje u projekat rekonstrukcije trga u Kanjiži, koji je u turitsičkom smislu jako važan za ovu sredinu.\n– Nadam se da i u narednom periodu ćemo imati mogućnosti da konkurišemo sa turističkim projektima, jer je jako važna komunalna i putna infrastruktura, jer u opštini imamo turizam imamo kao posebno važnu ekonomsku granu. Imamo banjo staru više od sto godina, moramo nekako da radimo na poboljšanju onih potencijala opredeljenih za razvoj turizma – rekao je Fejstamer.\nZamenik predsednika kanjiške opštine Nabojša Rakić, koji je bio koordinator na realizaciji projekta rekonstrukcije trga, je zahvalivši Pokrajinskoj vladi i Igoru Miroviću na značajnoj podršci, objasnivši da je projekat obuhvatio 4.000 kvadratnih metara uređenja ovog dela centra grada, čime je postignut krajnji efekat i cilj uređenjem najkraće putanje od Banje Kanjiža do centra grada, kako za građane Kanjiže tako i za turiste koji obilaze Banju Kanjiža. Urađene su prilazne rampe za ljude sa posebnim potrebama, fontana, kompletno nova rasveta, video nadzor i prelepo dečije igralište po najnovijim standardima.\n– To su pojedinosti koje su centar grada učinile novim i poželeo bih građanima i turistima da uživaju u novom ruhu Kanjiže -naglasio je Nebojša Rakić.


Uskoro završetak projekta "Osnaživanje Banata kroz realnu potražnju" | Pallas Radio 94.8 Mhz\nUskoro završetak projekta “Osnaživanje Banata kroz realnu potražnju”\nRealizacija prekograničnog IPA projekta “Osnaživanje Banata kroz realnu potražnju”, koja je počela u julu prošle godine, uskoro će biti završena. Partneri na projektu su Regionalni centar za društveno-ekonomski razvoj Banat, Privredna komora okruga Timiš i Privredna komora Srbije, a ukupna vrednost je 233.975 evra.\nCilj projekta je da se usklade stope zaposlenosti u rumunsko-srpskom prekograničnom području, jer se ove dve zemlje suočavaju sa velikim problemima na tržištu rada. Rumunija se zbog velikog odliva ljudi u druge zemlje EU suočava sa problemom mnogo veće potražnje za radnom snagom od ponude. U Srbiji je situacija obrnuta, postoji veliki broj nezaposlenih sa malom šansom za zaposlenje.\nOpšti cilj projekta bilo je balansiranje stope zaposlenosti u rumunsko-srpskom prekograničnom produčju, uzimajući u obzir visoku stopu nezaposlenosti u našoj zemlji i nedostatak radne snage u Rumuniji. Specifični ciljevi su unapređenje tržišta rada na području Banata, poboljšanje mogućnosti zapošljavanja i razvoj prekograničnih struktura za potrebe unapređenja mobilnosti radne snage.\nRealizacija projekta obuhvatila je izradu Studije tržišta rada u Banatu, organizovanje obuke nezaposlenih lica u Srbiji i Rumuniji i sajmova zapošljavanja, kao i izradu veb protala u funkciji podrške zapošljavanju u pograičnom području.


Slovačka će podržavati Crnu Goru i kao predsjedavajuća Savjetom EU | EUME\nNaslovnica Info Press info Slovačka će podržavati Crnu Goru i kao predsjedavajuća Savjetom EU\nSlovačka će podržavati Crnu Goru i kao predsjedavajuća Savjetom EU\nPredsjednik Vlade Crne Gore Milo Đukanović susreo se danas sa ministrom vanjskih i evropskih poslova Slovačke Republike Miroslavom Lajčakom.\nMinistar Lajčak je, uz čestitke povodom desetogodišnjice od obnove crnogorske nezavisnosti, izrazio veliko zadovoljstvo jučerasnjim potpisivanjem Protokola o pristupanju Crne Gore NATO-u, uz ocjenu da je Crna Gora ostvarila veliki iskorak u ostvarivanju svojih strateških – evropskih i euroatlantskih aspiracija, što predstavlja rezultat ozbiljne posvećenosti Vlade Crne Gore reformama i demokratizaciji društva i države.\n„Jučerašnje potpisivanje Pristupnog protokola je u tom smislu važna potvrda i priznanje za urađeno“ – rekao je ministar Lajčak, dodajući da će njegova zemlja nastaviti da podržava Crnu Goru na putu ka punopravnom članstvu u NATO-u i u pristupnim pregovorima sa EU, konkretno u susret predsjedavanju Slovačke Savjetom EU u drugoj polovini ove godine.\nPremijer Đukanović se zahvalio Vladi Slovačke na ukupnoj podršci Crnoj Gori u različitim fazama razvoja, istakavši da su odnosi između dviju zemalja sadržajni i prijateljski i da mogu služiti za primjer. Ujedno je odao priznanje ministru Lajčaku na ličnom doprinosu i konstruktivnoj ulozi u procesu obnove crnogorske državnosti.\nĐukanović i Lajčak su razgovarali i o unutrašnjoj političkoj situaciji u Crnoj Gori i razmijenili mišljenja o kretanjima u Regionu.


Ujedinjuju se evropski „otpadnici“: Orban, Moravjecki i Salvini prave novi savez - 04.11.2021, Sputnik Srbija\nMađarski premijer Viktor Orban održao je video konferenciju sa poljskim premijerom Mateušom Moravjeckim i liderom italijanske Lige Mateom Salvinijem posvećenu... 04.11.2021, Sputnik Srbija\nItalijanska Liga, poljska Pravo i pravda (PiS) i grupe u Evropskom parlamentu Identitet i demokratija te Evropski konzervativci i reformisti, nastaviće pregovore o saradnji ove sedmice, prenose mađarski mediji.Orbanov portparol Bertalan Havasi kazao je kako su Orban, Salvini i Moravjecki istakli i uspeh deklaracije o budućnosti Evrope, zaštiti nacionalnih država i tradicionalnih vrednosti, koju je u junu objavilo 16 stranaka.Deklaracija, koju su potpisale stranke pretežno desnice, upozorila je na pokušaje stvaranja „nadnacionalne evropske države“ u EU i pozvala na zaštitu onoga što oni smatraju „evropskim vrednostima“ poput „uloge tradicionalne porodice“ i „judeohrišćanskih vrednosti“ kao temelja Evrope.Orban, Moravjecki i Salvini važe za evropske „otpadnike“, jer često dolaze u sukob sa administracijom u Briselu zbog neslaganja u vezi sa tim kako EU treba da izgleda i funkcioniše.Tako je mađarski premijer nedavno optužio SAD i EU kako žele da ga sruše.Poljski premijer Moravjecki u središtu je sukoba te zemlje i Brisela, pošto je poljski Ustavni sud odlučio da je nacionalno zakonodavstvo „starije“ u odnosu na evropsko, a Brisel je odgovorio kaznom. Moravjecki je naveo da Brisel Poljskoj „drži pištolj uperen u glavu“, te da EU postaje „nadnacionalna država“ u kojoj države imaju status provincije.Salvini, nekadašnji potpredsednik italijanske vlade i ministar unutrašnjih poslova, takođe ima dugu istoriju sukobljavanja sa Briselom, naročito po pitanju migrantske politike.\nsvet, evropa, evropska unija (eu), evropski parlament, viktor orban, brisel, evropska desnica, mateuš moravjecki, mateo salvini, svet – politika\nMađarski premijer Viktor Orban održao je video konferenciju sa poljskim premijerom Mateušom Moravjeckim i liderom italijanske Lige Mateom Salvinijem posvećenu osnivanju nove političke grupe u Evropskoj uniji\nItalijanska Liga, poljska Pravo i pravda (PiS) i grupe u Evropskom parlamentu Identitet i demokratija te Evropski konzervativci i reformisti, nastaviće pregovore o saradnji ove sedmice, prenose mađarski mediji.\nOrbanov portparol Bertalan Havasi kazao je kako su Orban, Salvini i Moravjecki istakli i uspeh deklaracije o budućnosti Evrope, zaštiti nacionalnih država i tradicionalnih vrednosti, koju je u junu objavilo 16 stranaka.\nDeklaracija, koju su potpisale stranke pretežno desnice, upozorila je na pokušaje stvaranja „nadnacionalne evropske države“ u EU i pozvala na zaštitu onoga što oni smatraju „evropskim vrednostima“ poput „uloge tradicionalne porodice“ i „judeohrišćanskih vrednosti“ kao temelja Evrope.\nOrban, Moravjecki i Salvini važe za evropske „otpadnike“, jer često dolaze u sukob sa administracijom u Briselu zbog neslaganja u vezi sa tim kako EU treba da izgleda i funkcioniše.\nTako je mađarski premijer nedavno optužio SAD i EU kako žele da ga sruše.\nPoljski premijer Moravjecki u središtu je sukoba te zemlje i Brisela, pošto je poljski Ustavni sud odlučio da je nacionalno zakonodavstvo „starije“ u odnosu na evropsko, a Brisel je odgovorio kaznom. Moravjecki je naveo da Brisel Poljskoj „drži pištolj uperen u glavu“, te da EU postaje „nadnacionalna država“ u kojoj države imaju status provincije.\nSalvini, nekadašnji potpredsednik italijanske vlade i ministar unutrašnjih poslova, takođe ima dugu istoriju sukobljavanja sa Briselom, naročito po pitanju migrantske politike.


Ivanić: Povezivanje R. Srspke i Kosova nije dobar pristup\nTanjug 26. avgusta 2018. 01:27\nBEOGRAD – Srpski član Predsedništva BIH Mladen Ivanić smatra da nije dobar pristup povezivati Republiku Srpsku i Kosovo.\n„Ako povezujete Republiku Srpsku i Kosovo, onda se jednog odričete, a ako je Kosovo deo Srbije, onda RS po toj logici ne može biti deo srpskog prostora“, rekao je Ivanić za Politiku komentarišući oprečne stavove koje ima sa predsednikom RS Miloradom Dodikom.\n„Bilo kakvo otvaranje Dejtona u sadašnjem trenutku bi štetilo RS. Nemamo moćne prijatelje da želju za nezavisnosću sprovedemo u delo. Ko bi nas podržao ? Srbija voli RS, ali je rukovodstvo Srbije jasno i glasno reklo da neće uraditi ništa protiv integriteta dejtonske BIH. I Rusija je čvrsto saopštila da stoji iza Dejtona“, rekao je Ivanić.\n„Tu se krije odgovor i o mogućim budućim dešavanjima. Ako nešto nije realno danas, ne znači da će tako ostati u vremenu koje dolazi. Posebno u slučaju ako ostanu ove tenzije među narodima, gde Srbi i ubuduće neće osećati prijateljstvo u BIH. Ne shvate li Bošnjaci da se i sa Srbima moraju osećati ne samo prijatno u BIH, već i da tu vide svoj vlastiti interes, koji će stvoriti želju da ostanemo, tenzije i sukobi neće nestati. Svaki narod koji je uporan i veruje u sebe pre ili kasnije će ostvariti svoje ciljeve. I to svi moraju da shvate“, poručio je Ivanić.\n„Veliki ne ulazu mnogo napora da uđu u suštinu problema. Pre će biti da preko malih prave svoje dilove“, kaže on.\n„Ne sumnjam u to da je narod u RS to shvatio i da će to pokazati na izborima“, naveo je Ivanić.\nPrema njegovom mišljenju, probleme sa velikim silama Dodik ima na ličnoj osnovi, a ne cela RS. Ivanić smatra da Srpska nema teret i da uprkos „Dodikovim ličnim problemima“ međunarodni položaj RS nikada nije bio jači.\n„Od nas se, zapravo ništa ne traži, nema nijednog zahteva za smanjenje nadležnosti. Stvarni život i dalje jeste u RS, Srpska o svemu sama odlučuje“, smatra Ivanić.


Crveni đavoli od 16 časova dočekuju Njukasl u sklopu četvrtog kola Premijer lige, a menadžer Ole Gunar Solskjer je na konferenciji za medije pre te utakmice potvrdio da će Portugalac igrati.\n- Ronaldo je imao dobar pripremni period sa Juventusom, igrao je za reprezentaciju, dobro je radio i ovde. Definitvno će se naći na terenu u jednom trenutku - rekao je Norvežanin, a onda Portugalca uvrstio u startnih 11, i to kao najisturenijeg u postavi.\nZbog toga je vladalo i veliko interesovanje navijača za ovu utakmicu, iako su sve karte odavno rasprodate. Međutim, ulaznice su se preprodavale na sajtovima kreiranim u te svrhe. Tako se u prodaji u poslednjem momentu našlo 159 karata, koje su varirale od 350 do 850 evra po komadu. Ipak, to nije sve, pošto je, prema pisanju engleskih medija, na jednom drugom sajtu za preprodaju njihova cena dostigla čak 2.400 evra.\nTim povodom su se oglasili i iz kluba, Junajted je javno pozvao navijače da ne kupuju karte od trećih lica jer bi to moglo da izazove određene probleme prilikom ulaska na tribine, te napominju da te ulaznice često mogu da budu lažne.\n- Strogo obeshrabrujemo navijače da kupuju ulaznice od neovlašćenih izvora. Ove karte su često nevažeće, uzimajući navijačima novac, koji ostaju razočaran i u nemogućnosti da prisustvuju meču, naveli su iz kluba za "Tajms".\nTakođe, navijači su u velikom broju ovacijama pozdravili Portugalca, kada je izlazio iz autobusa pri dolasku na stadion.


U opštini Obrenovac održana je prezentacija projekta „Lokalna akademska mreža” čiji je cilj uključivanje studenata u javni i privredni život lokalne zajednice. Reč je o bazi podataka koja će studentima omogućiti da lakše dođu do posla u svojoj opštini, a opštini da u svojim granicama zadrži perspektivne mlade stručnjake. Prezentaciji su prisustvovali predstavnici „Liderneta”, opštine Obrenovac, Kancelarije za mlade, srednjih škola, Nacionalne službe za zapošljavanje, Saveta za mlade i studenata.\nMiroslav Čučković, predsednik opštine Obrenovac, rekao je da će na ovaj način biti moguće dugoročnije planiranje zapošljavanja mladih obrazovanih ljudi. Uz pomoć ovog programa, prema njegovim rečima, znaće se koliko tačno studenata kog profila je na završnim godinama studija i koja radna mesta će zauzeti kad završe fakultete.\nRazlozi za formiranje „Lokalne akademske mreže” u Obrenovcu su višestruki. Nijedna lokalna ustanova nema podataka o tome koje fakultete su mladi iz Obrenovca upisali, gde su upisali, sa kakvim uspehom studiraju, dok lokalni preduzetnici i poslodavci nemaju nikakv uvid u „akademski potencijal” svojih mladih sugrađana, a opština nema nikakav uvid u najbolje ljudske resurse svoje zajednice.\nSoftver za bazu podataka studenata određene lokalne zajednice sadrži sve značajne i važne informacije o svakom studentu koje se tiču njegovog visokog obrazovanja. Baza podataka je javna, dostupna unosom šifre i kao link nalazi se na sajtu opštine.


Beta 15. januara 2016. 11:00\n„Obezbedjenje se nalazi i unutra i napolju i ne dozvoljavaju odbornicima da udju u zgradu opštine“, rekao je predsednik DS-a i odbornik te stranke u skupštini opštine Bela Crkva.\nOn je poručio predsedniku Srpske napredne stranke (SNS) Aleksandru Vučiću da odmah danas raspiše izbore.\n„Hoćemo demokratiju i u Beloj Crkvi. Nećemo da nas niko bije. Mi imamo pravo da kažemo svoje mišljenje za skupštinskom govornicom i to pravo smo davali i Vučiću kada je bio u opoziciji“, kazao je Crnogorac.\nVanredna sednica skupštine u Beloj Crkvi počela je danas u 10 časova i sazvana je na inicijativu opozicione SNS. U toj opštini na vlasti je koalicija predvodjena DS, LSV i Jedinstvenom Srbijom, čiji je potpredsednik nedavno prešao u SNS.


Čišćenje Septičkih Jama - Crpljenje Septičkih Jama - Čišćenje septičkih jama Beograd\nČišćenje prelivnih septičkih jama je usluga koju Vodoinstalaterski servis Rade pruža u okviru usluga odgušenja kanalizacije. Kada se radi o čišćenju i pražnjenju septičkih jama, imajući u vidu naše dugogodišnje iskustvo i veliki broj zadovoljnih korisnika, nema potrebe da tražite dalje.\nDo septičke jame otpad prolazi kroz cevi u vašem dvorištu i onda se prikupljana jedno mesto. Ponekad se cevi do septičke jame mogu blago ili potpuno zapušiti i prouzrokovati niz problema sa oticanjem kanalizacije. U slučajevima zapušavanja kanalizacionih odvoda koji vode do septičke jame, Vodoinstalaterski servis Rade ima i stručni kadar i opremu da problem reši.\nNemojte parkirati automobile i kamione na mestima ispod kojih prolaze kanalizacione cevi koje vode do septičkih jama. Pritisak na tlo, koliko god relativno mali bio, može prouzrokovati pucanje cevi ili razdvajanje kanalizacionih cevi na spojevima. Pucanje cevi može dovesti do prekida ili zagušenja kanalizacije.\nU slučajevima pucanja cevi, obavezna je popravka, odnosno zamena oštećenih cevi. Vodoinstalaterski servis Rade može izvršiti iskopavanje starih cevi i sve radove na zameni.\nČišćenje septičkih jama i kanalizacionih cevi se uglavnom radi nakon pražnjenja septičkih jama i poželjno je čišćenje uraditi nakon svakog pražnjenja. U sklopu čišćenja septičkih jama i kanalizacionih cevi, može se preventivno uraditi i snimanje kanalizacije kamerom radi provere ispravnosti i funkcionalnosti.\nVodoinstalaterski servis Rade pruža kompletne usluge u oblasti vodovodne i kanalizacione mreže. Kontaktirajte nas pomoću podataka na kontakt stranici za sve probleme sa vodovodnom i kanalizacionom mrežom.\nPosete: Danas: 8 Ukupno: 21131


Odgovor Beograda na Prištinsku platformu | N1 Srbija\nŠest dana nakon prištinske platforme, odgovora Srbije na taj dokument - nema\n12.03.2019. |19.17 |\nPredsednik Srbije Aleksandar Vučić sinoć je o odnosima Beograda i Prištine razgovarao sa savetnicima nemačke kancelarke Janom Hekerom i Matijasom Litenbergom. Javnosti nisu saopšteni detalji razgovora, niti se pozicija Srbije prema pregovaračkoj plaformi koju je Priština donela minulog četvrtka pomerila za pedalj.\nŠest dana nakon prištinske platforme, pet dana od sastanka Saveta za nacionalnu bezbednost, jedan dan posle sastanka sa predstavnicima nemačke kancelarke, reakcija Srbije na kosovski dokument - ne postoji.\nVučić razgovarao sa savetnicima nemačke kancelarke, bez izjava za medije\nVučić: Ako hoćete da razgovarate s nekim, ne zakucavate stvari\n"Mislim da još uvek nije vreme za naš konačni odgovor", rekla je Ana Brnabić, predsednica Vlade Srbije.\nNešto rečitiji bio je predsednik države, koji kaže - cilj Srbije je da nastavi dijalog, zbog čega neće donositi akte koji, poput prištinskog, obesmišljavaju težnju da dve strane dođu do kompromisnog rešenja.\n"Ako hoćete da razgovarate, onda ne zakucavate stvari. Ako ih zakucate, teško je eksere izvući", kazao je Vučić.\nVučić dodaje da ne samo on, već niko u Srbiji nije u stanju da kaže gde su to crvene linije Srbije, niti šta bi zamrznuti konflikt mogao da donese. U intervjuu na TV Prva za rešenje pitao je novinara, a na javnom servisu - sve građane Srbije.\n"Molim vas kao boga, kažite mi, ljudi. Pustite mene, lakše mi je da kažem - biće zamrznut konflikt, mogu da vladam još 50 godina kad bi me zdravlje poslužilo. Ovo sam metaforično rekao. Ljudi, kažite mi šta je zamrznut konflikt? Imamo li mi zamrznut konflikt ako oni krenu da zauzmu Gazivode ili da ujedinjuju Mitrovicu? Tad konflikt više nije zamrznut, a tad šta radimo?", kazao je.\nAko se informišete preko tabloida, konflikt odavno nije zamrznut, dok načelnik Generalštaba kaže da je opcija vojnog delovanja isključena. S druge strane, srpski pregovarači tvrde je dijalog odmakao, ali građani Srbije ne znaju o čemu se tačno pregovara. Zato opozicija poziva predsednika da dođe u Skupštinu i predstavi građanima sve opcije - ako ih ima.\n"Mislim da bi sada bilo normalnije - kada smo vezani određenim rokovima, kada se zvecka oružjem, kada se preti ratom, kada i u tabloidima i ozbiljnim novinama vi imate neke priče o tome kako će izgledati, ko će koga napasti, ko će koga pohapsiti na severu Kosova - da u Skupštini popričamo o Kosovu", rekla je Sanda Raškoivić Ivić, iz Narodne stranke.\nVučić, međutim, ne zna o čemu bi informisao poslanike Skupštine Srbije u vezi sa dijalogom Beograda i Prištine, jer su oni, kako kaže, sve već videli i čuli, upitavši se oko kog pitanja su to građani Srbije nekad postigli nacionalni konsenzus.\nKosovska platforma Aleksandar Vučić Kosovo\nSrpska platforma bi mogla u jednoj recinici da se kaze "Molim Vas dajte nam makar nesto"\nZato sto su "pametni".\nAV nikad nije imao ni jednu platformu koja je doneta u skupstini. Cak ni raspravu


GOMEX - Foto safari u Jaši Tomiću\nFoto safari u Jaši Tomiću\nZa dobar foto-safari nije potrebno da idete na daleke luksuzne destinacije i ne morate da imate vrhunsku opremu. Ono što morate da imate jesu dobro oko i želja da napravite savršenu fotografiju.\nTo su po drugi put potvrdili učesnici manifestacije Foto safari u Jaši Tomiću, koji su se minulog vikenda okupili u zaista velikom broju. Na manifestaciji je bilo više od 80 fotografa iz različitih delova Srbije, a došli su i gosti iz Rumunije.\nPozivu organizatora da pruži podršku ovom zaista nesvakidašnjem događaju, kompanija GOMEX odazvala se sa velikim zadovoljstvom. Bila nam je čast što smo imali priliku da se družimo sa istinskim ljubiteljima fotografije koji su tokom boravka u Jaši Tomiću imali samo reči hvale za organizatore i meštane.\nFotografisale su se ulice, pijaca, Tamiš, dolma, stara katolička crkva, ali i sve ono što zaokružuje priču jednog banatskog mesta sa bogatom istorijom kao što je Jaša. Poseban utisak ostavila je tura autentičnim prevozom – traktorom i prikolicom sa koje se fotografisala priroda i Tamiš. Osim istorijskih znamenitosti, fotografi su imali priliku da fotografišu i nastup KUD “Jandrija Tomić Ćić” iz Krajišnika i domaće radinosti vrednih jašinskih žena.\nSve fotografije sa safarija će biti predstavljene na izložbi krajem septembra kada će se birati tri najbolje. Obezbeđene su i novčane nagrade za fotografije koje će ocenjivati stručni žiri. Takođe, posetioci izložbe će imati priliku da izaberu tri najbolje fotografije po njihovom mišljenju. Oni koji budu najbolji po oceni publike, mogu da računaju na robne nagrade. Reč je o opremi koja je potrebna za fotografisanje.